Caasimadda Hirshabeelle oo Go’doon gashay | War La Helaa Talo La Helaa\nHome WARARKA MAANTA Caasimadda Hirshabeelle oo Go’doon gashay\nCaasimadda Hirshabeelle oo Go’doon gashay\nWararka aan ka heleyno deegaano hoostega Magaalada Jowhar ee Caasimadda Maamulka Hirshabeelle ayaa waxaa ay sheegayaan in habeenkii xalay aheyd uu halkaas fatahaad ka sameeyay Webiga Shabeelle.\nDeegaanada uu fatahaada ka sameeyay Webiga Shabeelle ayaa waxaa kamid ah Moyko iyo Baareey oo Caasimadda Hirshabeelle ka kala xiga dhinaca Koofur Bari iyo Waqooyi Bari halkaas oo degan yihiin dad farabadan.\nSidoo kale Webiga oo saacadihii lasoo dhaafay ku fatahay deegaanka Baarey ayaa sabababy inay deegaankaas ka barakacaan qoysas badan oo deganaa, kadib markii guryihii ay deganaayeen biyo galeen.\nWararka ayaa intaas waxaa ay kusii darayaan in fatahaada Webiga uu ka sameeyay Moyko ay biraha xireen wadada isku xirta Magaalada Jowhar iyo Muqdisho, waxaana sidoo kalena uu saameeyay guryo iyo goobo Ganacs oo ku yaalla halkaas.\nMaamulka Hirshabeelle ayaa xiligaan wada dadaalo kala duwan oo ay ku doonayaan in lagu xiro biyaha fatahada webiga Shabeelle uu ka sameeyay deegaano ka tirsan Gobolka Shabeellaha Dhexe, iyadoona ay weli jirto cabsi la xiriirta fatahaad kale.


Tabaha looga ilaaliyo timaha iyo maqaarka barkada dabaasha chlorine | Ragga Stylish\nTabaha looga ilaaliyo timaha iyo maqaarka koloriin barkadda\nFausto Ramirez | | Daryeelka shaqsiyeed\nWaxaa lagugula talinayaa inaad qubeysatid ka hor intaadan galin barkad. Saameyn ahaan, tani waxay ka saareysaa wasakhda taagan heerka cagaha ka bixitaanka barkadda. Dhammaan barkadaha dadweynaha, waxaa ku yaal qubeysyo ay ku qoyaan ka hor inta aysan biyaha gelin.\nSidaa si la mid ah, waxaa lagugula talinayaa inaad ku qubeysatid mar barkadda barkadda si aad uga takhalusto inta ugu badan koloriin maqaarka iyo timaha. Waa inaad dhaqdaa isla marka aad ka soo baxdo biyaha ka dibna mar labaad ku qubeysaa saabuun iyo shaambo si aad uga saarto wixii koloriin ah ee jirka ku harsan.\nFuuq baxa maqaarku waa mid kale oo ka mid ah waxyaabaha muhiimka ah ee lagu ilaaliyo piel ee koloriin barkadda. Qubayska kadib, kareem qoyan ama caano ayaa la marinayaa jirka iyo wajiga si looga hortago in maqaarku qalalo.\nSi la mid ah, maqaarka oo la sii daayo waxay ka caawineysaa in laga saaro wixii haray koloriin iyo waliba unugyada dhintay. Si kastaba ha noqotee, waa in la ogaadaa in ficil-celinta xad-dhaafka ah ee xad-dhaafka ah ay tahay in la dayaco si looga fogaado in si aad ah loo dareensiiyo maqaarka oo aan looga gaashaaman fallaaraha qorraxda.\nXaaladda meesha lagu arko furuuruc caleemaha ama nabarro ay sababeen koloriin, waa inaad la tashataa dhakhtarkaaga ama dhakhtarka maqaarka si uu u darso kiiskaaga. Sidaa si la mid ah, iska ilaali inaad naftaada si aad ah ugu bandhigto biyaha koloriin ku jirta si maqaarku uusan u dhib badan.\nSi loo ilaaliyo timo Laga soo bilaabo koloriin, ikhtiyaarka ugu fiican wuxuu noqon karaa inaad xirto dabbaal dabbaal, gaar ahaan kuwa ka shaqeeya barkadda ama aad u maydhashada aad u badan. Sidan ayaad uga fogaanaysaa inaad ku xanuunsato kiimikooyinka ku jira biyaha barkadda.\nWaxa kale oo jira alaabooyin loogu talagalay in lagula dagaallamo saamaynta taban ee koloriinku ku leeyahay timaha. isticmaalka a qaboojiyaha sidoo kale waa fikrad wanaagsan in timaha lagu ilaaliyo xaalad wanaagsan.\nWadada buuxda ee maqaalka: Ragga Stylish » Daryeelka shaqsiyeed » Tabaha looga ilaaliyo timaha iyo maqaarka koloriin barkadda\nCawl iyo buluug - Elegence iyo freshness xagaagan\nSidee loo sameeyaa saliida gadhka?


Maxay tahay sababta uu Paul Pogba u qaatay Diinta Islaamka? | Berberanews.com\nHome CAYAARO Maxay tahay sababta uu Paul Pogba u qaatay Diinta Islaamka?\nLaacibkan u dhashay Faransiiska, Paul Pogba, ayaa beeniyay warar dhowaans oo baxay oo sheegayay in uu “ka baxay xulka qaranka dalkaas” ka dib hadalladdii laga cadhooday ee madaxweynaha Faransiiska.\nLaacibka qadka dhexe uga dheela kooxda Manchester United, Paul Pogba, ayaa sidoo kale sheegay in uu dacwad maxkamadeed la tiigsan doono warbaahinta faafisay wararkaas “been abuurka ah”.\nQaar ka mid ah wargeysyada Britain ayaa qoray warar ay ku sheegeen in “Bariga Dhexe” ay ka soo xigteen oo sheegaya in Pogba uu doonayo in uu xulka qaranka Faransiiska ka tago, ka dib markii madaxweynaha dalkaas uu sheegay in uu ka hortagayo Islaamka xagjirka ah taa oo ka dhalatay weerarkii lagu dilay macallimkii ardeydiisa tusay sawir lagu sheegay Nabi Maxamed NNKH.\nLaacibkan u ciyaara Manchester United oo Muslim noqday, wuxuu bartiisa Instagram ku qoray, “Wararka beenta ah lama aqbali karo.”\nSiduu Diinta Islaamka ku qaatay Pogba?\nPogba ayaa xusay ‘in markii hore uu su’aalo iska weydiiyay waxyaabaha ku khasbay inuu islaam noqdo balse markii uu diinta qaatay uu qalbigiisa xasilay’\nPaul Pogba waxaa uu yiri “Diinta islaamka waxay iga dhigtay qof sidii hore ka wanaagsan”.Bishii lasoo dhaafay, waxaa baraha bulshada lasoo galiyay Paul Pogba oo la sawiran difaaca kooxda Chelsea Kurt Zouma, xilli ay acmaashooda cumrada ku gudanayeen magaalada barakeysan ee Maka.\n“Waxay diinta islaamka ii horseedday isbaddal, qalbiga ayay ii dejisay, nolosheyda waxaa ku yimid isbaddal, horay ma aanan u aheyn qof muslim ah inkastoo ay hooyadeey aheyd muslim, sidaas ayaan kusoo barbaaray, waxaan qaddariyaa qof kasta” ayuu yiri Pogba.\nMarkii la weydiyay sababta u horseedday in uu muslim noqdo waxaa uu yiri “waxaan leeyahay saaxibbo badan oo islaam ah oo aan had iyo jeer sheekeysanno”.\n“Islaamka maskaxda ayuu ii furay, qof ka wanaagsan sidii hore ayuu iga dhigay… Islaamka waxa uu na farayaa qaddarinta aadanaha” ayuu yiri Pogba.\nWaxa uu ka ciyaaraa khadka dhexe, waana laacib ay si weyn ay ugu faanaan taageerayaasha kooxda.Xigasho Bbc Somali\nPrevious article“Haddii Aynu Nahay Muslim Waa Inaynu Nabigeena U Hiilina, Oo Aynu Difaacnaa” A Yusuf Yasin\nNext articleKenya: Maxkamad xukuntay rag ku eedaysnaa weerarkii Westgate


NISA oo Qabatay Baabuur Iyo Dabley - iftineducation.com\niftineducation.com – Wararka ka imanaya magaalada Muqdisho ee caasimadda Soomaaliya ayaa sheegaya in ciidamada hay’adda nabad sugidda qaranka Soomaaliya ee NISA (National Intelligence And Security Agency) ay qabteen gaari waxyaabaha qarxa ay ka buuxaan agagaarka isgoyska Cali Kamiin.\nSarkaal ka tirsan ciidamada ayaa sheegay in gaarigan uu weerar ku ahaa mid ah maqaayadaha laga cunteeyo ee aagga KM4, Mas’uuliyiintu ma aysan bixin wax faah-faahin ah oo intaas dheer.\nBaabuurka laga soo waxyaabaha qarxa ee la qabtay ayaa la sheegay inuu goor dambe qarxay xilli ay baadhitaan ku wadeen khubarada dhianca qaraxyada. Laba qof ayaa ku dhaawacmay oo midkood yahay ciidamada amiga kan kalena sawir-qaade.\nWarar hore oo soo baxay ayaa sheegay in ciidamada amnigu ay qabteen baabuur labaad, hase yeeshee taasi weli mas’uuliyiintu ma aysna xaqiijin.\nLaba asbuuc ka hor ayey aheyd markii sidaan oo kale xili habeen ah ay ciidamada Nabad-sugida magaalada Muqdisho ku qabteen gaari kuwa rakaabka ah oo ay saarnaayen hoobiyaal la sheegay in isla habeenkaasi lagu weeraray madaxtooyada Soomaaliya.\nDAAWO: Nin lacag ku qaata dilka dadka oo sir badan kashifay


Beesha Caalamka oo ka hadashay arrimaha doorashooyinka, amniga iyo dhaqaalaha ee Soomaaliya. | Somali National Television - sntv.so\nHome WARARKA MAANTA Beesha Caalamka oo ka hadashay arrimaha doorashooyinka, amniga iyo dhaqaalaha ee Soomaaliya.\nBeesha Caalamka oo ka hadashay arrimaha doorashooyinka, amniga iyo dhaqaalaha ee Soomaaliya.\nWakiillo ka socda qaar ka mid ah dalaka daneeya arimaha Soomaaliya, ayaa muujiyey muhiimadda ay leedahay in Dowladda Federaalka iyo Dowladaha Xubnaha ka ah Federaalka ay si wadajir ah uga shaqeeyaan wanaajinta dadka Soomaaliyeed iyo guud ahaan horumarka Dalka.\nHadaladaan ay sheegeen wakiilada saaxiibada muhiimka la ah Soomaaliya ayaa yimid xilli ay Booqasho ku tageen Magaalada Beydhabo oo xarun ah Dowlad Goboleedka Koonfur Galbeed ee Soomaaliya.\nKuwani dhammaantood waa qaybo muhiim ah oo ka mid ah nidaam dimoqraadiga ah ee nool oo u oggolaanaya in la maqlo codadka Soomaalida ayuu yiri Md. Swan, isaga oo intaa ku daray in Midowga Afrika, Midowga Yurub, IGAD iyo Qaramada Midoobe ay sii wadi doonaan garab istaagga shacabka Koonfur Galbeed iyagoo dhisanaya mustaqbal wanaagsan.\nPrevious articleQaramada Midoobay oo kaalmo lacag ah u qorsheysay fatahaadaha Soomaaliya.\nNext articleMadaxweynaha Kyrgyztan oo is casilay.


Cabdi Xaashi oo Rooble u gudbiyay qodobo xal u noqon kara khilaafka Siyaasiyiinta Gobolada waqooyi - Radio Risaala: Somali News Online\nHome Wareysiyada Cabdi Xaashi oo Rooble u gudbiyay qodobo xal u noqon kara khilaafka...\nGuddoomiyaha Aqalka sare Cabdi Xaashi Cabdullaahi ayaa R’iisul Wasaaraha xukuumadda xilgaasriinta Maxamed Cuseen Rooble u gudbiyey qodobo iyo tallooyin xal u noqon kara khilaafka u dhaxeeya Siyaasiyiinta Gobolada Waqooyi ee salka ku haaya doorashada goleyaasha labada Aqal ee xildhibaannada gobollada Waqooyi ee Somaliland.\nQoraalka oo ka kooban laba Bog ayaa waxaa lagu sheegay in kulankii shalay uu Ra’iisul Wasaare Rooble dalbaday in lagu wareejiyo talada & maamulka doorashada Xildhibaannada Gobolada Waqooyi, balse ay u sheegayaan in masiir Ummadeed an la wareejin Karin, hayeeshee ay u soo jeedinayaan talooyinkaan so socda.\n1: in guddoomiyaja Aqalka sare iyo Ra’iisul wasaare ku xigeenka ay noqdaan hoggaanka wadajirka ah ee haga doorashooyinka xildhibaannada Somaliland.\n2- dib u mideynta guddiga & Guddoonka Gudiga doorashooyinka ee SEIT.\nIn Guddoonka guddiga SEIT ay iska dhex doortaan 8-da xubnood ee ka yimid deegaan doorashada Somaliland kaliya , haddii ay ismari waayaanna loo sameeyo isla guddoon sida lagu heshiiyey 19-kii June 2020.\nIn labada dhinac si cadaalada ah loogu qeybiyo Guddoonka Guddiga oo dhinac la siiyo guddoomiyaha Gudiga dhinaca kalena Guddoomiye kuxigeenka iyo xoghayaha Gudiga.\nIn doorashada xildhibanaada Gobollada Waqooyi (Somaliland) lagu qabto hangarka Cidanka Cirka ce Xalane.\nIn amniga doorashada kuraasta xildhibaanada Somaliland ay sugaan cidanka booliska Soomaaliya iyo Amisom.\nUgu dambeyn qoraalka guddomiyaha Aqalka Sare ayaa waxaa lagu soo geba-gabeeyay, Haddaba, Mudane Ra’üsul Wasaare, waxaanu rajaynaynaa in aad ku qanci doonto hindisayaashaas xal raadinta ee aanu kuu soo jeedinay. Waxaanu ku talineynaa in arinka loo saaro guddi dhexdhexaad ah oo labada dhinacba ku qanacsan yihiin oo xal kama dambeys ah ka keena arrimaha lagu muransan yahay.\nMudane Ra’sul Wasaare, haddii aad qaadato go’aan aad ku raali gelinayso hal dhinac, waxaan kuu xaqoojineynaa in aan annaguna qadan doonno go’aan aan kaga tashananayno aayaha dadka aanu matalno iyo madaxbanaanida doorashadooda.\nPrevious articleGalmudug oo sheegtay inay la wareegeen degaanka Camaara\nNext articleRooble oo dowlad Goboleedyada ugu baaqay inay deg deg u bilaabaan doorashada


Ellicott Dredge Oo Dhameystirtay Mashruuca Soo celinta Xeebaha - Ellicott Dredges\nGrand Popo, Benin: Wasaaradda Deegaanka iyo Horumarinta Joogtada ah ayaa goor dhaweyd qandaraas siisay, oo ay maalgalisay Bangiga Adduunku, qandaraas ku-meel-gaadhka ah ee Galbeedka Afrika. Saadka iyo Caawinaada SA. in laga saaro inka badan 100,000 oo yaadir oo dhudhun ah oo daad ah Wabiga Mono ee Grand Popo, Benin.\nThe Baanka Adduunka Waxaa la ansixiyay $ 210 milyan oo lagu maal geliyo mashruuc gobol loogu magac daray Galbeedka Xeebta Galbeedka Afrika (WACA) Barnaamijka Maalgashiga Resilience. Barnaamijka waxaa loogu talagalay in laga ilaaliyo nabaad-guurka xeebaha iyada oo loo marayo hawlo badan oo ay ka mid yihiin dib u soo celinta dhul daaqsimeedka, dib u buuxinta xeebaha, iyo dhismaha biyo-biyoodka.\nGrand Popo, oo loo yaqaan bulshada kalluumeysiga caan ah, ayaa u nugul cudurka fatahaadda sababtuna tahay xeebta aan horumarin iyo isbedelka cimilada. Maalgelinta barnaamijka wuxuu daboolayaa kharashka ku soo celinta wabiga ee dadka deggan noloshooda ku tiirsan Webiga Mono oo ah isha cuntada, nolosha iyo nafaqada.\nSaadka iyo Caawimaada SA adeegsaday a Ellicott 370 Dragon® Kala-go ’ in la dhammaystiro mashruuca iyada oo dib looga weecinayo wabiga Mono wadiiqadii uu ka dhacay waddo u dhow taas oo muddo kadib baabi'isay si looga hortago in daadku mustaqbalka dhaco.


Sawirro: Maxuu ahaa u jeedka kulanka Rooble, mucaaradka iyo madax goboleedyada? - Caasimada Online\nHome Warar Sawirro: Maxuu ahaa u jeedka kulanka Rooble, mucaaradka iyo madax goboleedyada?\nSawirro: Maxuu ahaa u jeedka kulanka Rooble, mucaaradka iyo madax goboleedyada?\nMuqdisho (Caasimada Online)-Ra’iisul Wasaaraha xukuumadda Soomaaliya Maxamed Xuseen Rooble, madaxda dowlad goboleedyada dalka iyo qaar ka mid ah golaha midowga musharaxiinta ayaa caawa kulan gaar ah ku yeeshay magaalada Muqdisho.\nKulankaan oo ka dhacay guriga uu madaxweynaha Galmudug Axmed Qoor Qoor ka degan yahay magaalada Muqdisho ayaa ku soo aadaya, iyadoo galabta la soo gaba-gabeeyey, isla markaana jadwal doorasho laga soo saaray shirkii Rooble iyo madax goboleedyada.\nKulankaan ay caawa isugu yimaadeen Rooble, madaxda dowlad goboleedyada iyo xubno ka socday golaha midowga musharaxiinta waxaa gogoshiisa dhigay oo madaxda casho sharaf u sameeyey madaxweynaha Galmudug Axmed Cabdi Kaariye Qoor Qoor.\nGolaha midowga musharaxiinta oo mudooyinkii dambe u muuqday mid ku kala jabay siyaasadda dalka ayaa xubnaha ka socday ee caawa kulankaas ka qeyb galay waxaa ka mid ah, madxweynihii hore Xasan Sheekh Maxamuud, ra’iisul wasaarihii hore Xasan Cali Kheyre, Cabdulqaadir Cosoble, Mustaf Dhuxulow iyo Cabdinaadir Cabdulle.\nXubnaha ugu cad-cad ee ka maqnaa kulankaas waxaa ka mid ah madaxweynihii hore Shariif Sheekh Axmed iyo Siyaasiga Cabdiraxmaan Cabdishakuur, kuwaas oo aan la cadeyn sababta ka baajisay kulankii ay caawa isugu yimaadeen xubnaha ka kala socday mucaaradka, dowlad goboleedyada iyo xukuumadda.\nCabdiraxmaan Cabdishakuur ayaa horay u muujiyey saluugiisa ku aadan shaandhayntii u dambeysay ee lagu sameeyey guddiyada doorashooyinka, balse illaa hadda ma jiro siyaasi ka hor yimid ama saluugay heshiiskii maanta ay gaareen madax goboleedyada iyo ra’iisul wasaare Rooble, kaas oo lagu cadeeyey shaxda doorashada.


Haweeney Soomaaliyeed oo Ka Macaashtey Ka Ganacsiga Bas Baaska? – Goobjoog News\nin Faallo, Ganacsiga\nSi hooyadood u maareyso nolosha carruurtaas, waxey isku dayday iney samayso ganacsi xaafadeed yar. Sacdiya iyo hooyadeed waxey billaabeen iney waddooyinka xaafadaha ku iibiyaan macmacaanka yaryar ee ay dadku xaafadu isticmaalaan sida: “Bataatiga, Bajiyaha, Lawska Nacnacburka, Nacnac lubbaaniga ” iyo qaar kale oo ay sameyntooda iyo iibintoodaba Sacdiyo ka caawin jirtay hooyadeed marka ay ka timaado Iskuulka.\nWaxa ku dhalatey fikrad ah iney sameyso bas-baas ka cuntada lagu cuno. Waxey bilowday tijaabada fikradeedi ayadoo soo iibsatay waxyaabihii ay go’aansatey iney ka sameyso bas-baaska sida yaan-yada, basasha, toonta, ban-banooni, bas-baas ka cas, raqeyga iyo cusbada.\nBas-baaska Sacdiyo hadda wuxuu leeyahay 86 goobood oo lagu iibiyo, wuxuu kaloo yaala dukaamada waaweyn iyo Super-marketyada Mareykanka, hantideeduna waxey gaareysa ilaa 10-milyan oo doollar, waxeyna qorsheyneysa dhawaan iney furto warshado soo saara tirada ugu badan ee la suuq geyn karo.


Bahrain oo Aqoonsigii Dhalashada ka xayuubisay Wadaad Shiico ah iyo IRAN oo digniin soo saartay |\nBahrain oo Aqoonsigii Dhalashada ka xayuubisay Wadaad Shiico ah iyo IRAN oo digniin soo saartay\nBahrain (NN) 21/06/2016\nBoqortooyada Baxreyn ayaa sheegtay in Aqoonsigii Dhalshada ay kala noqotay wadaadka shiicada ee ugu caansan dalkaasi oo lagu magacaabo Shiikh Ciisa Qaasim, hogaamiyahan Shiicada ayey dowlada ku eedaysay inuu ka danbeeyey mudaharaadyada looga soo horjeedo dowlada.\nXukuumada Baxreyn ayaa in mudo ah baaritaan ku waday Wadaadkan oo horey usoo noqday Xildhibaan ka tirsan Baarlamaanka dalkaasi sanadkii 70aadkii. Go’aanka kasoo baxay dowlada Isniintii shalay ayaa waxaa si weyn uga horyimid dadka shiicada ah ee dalkaasi oo banaanbaxyo lagu taageerayo wadaadka ku qabtay banaanka hore ee guriga wadaadkan oo ku yaal galbeedka caasimada Manama.\nMaaha markii ugu horeysay oo ay Boqortooyada Baxreyn dhalashada ka xayuubiso qaar kamid ah mucaaridka dalkaasi, waxaana la sheegaa inay hada gaarayaa 250 tirada dadka laga qaaday dhalashada oo hada aan heysan wax baasaboor ah. Sidoo kale dadkan ayaan xaquuq ulahayn inay helaan daryeel caafimaad oo lacag la’aan ah iyo waliba lacagaha dowlada siiso dadkii horey u shaqeeyey.\nDhinaca kale dowlada IRAN ayaa ku tilmaamtay go’aankan mid khatar ku ah amniga gobalka. Taliyaha Sare ee ciidamada Iran Jeneral Qassem Suleimani ayaa sheegay in falkan uu keeni karo dab horleh oo ka kaca gudaha wadankaasi Baxreyn, waa siduu hadalka u dhigayee.


Laacibka Kooxda Everton Ee James Rodriguez Ayaa Meesha Ka Saaray Ku Laabashada Real Madrid\nHome Horyaalka Ingiriiska Laacibka kooxda Everton ee James Rodriguez ayaa meesha ka saaray ku laabashada...\nKubadsameeyaha Everton James Rodriguez ayaa xaqiijiyay in “cidna” aysan ka rabin Real Madrid iyadoo ay jiraan warar ku saabsan mustaqbalkiisa.\n29 jirkaan ayaa yimid Merseyside xagaagii 2020 ka dib markii uu boos ka waayay Zinedine Zidane , mana aysan qaadan waqti dheer in Rodriguez uu la qabsado nolosha England.\nXaqiiqdii, ciyaaryahanka reer Colombia wuxuu ku faanaa shan gool iyo afar caawin 18 kulan oo Premier League ah oo uu saftay xilli ciyaareedkan, inkasta oo uu isku arkay inuu ka tagayo kooxda iyadoo ay jiraan warar sheegaya inuusan ku faraxsanayn garoonka Goodison Park.\nSi kastaba ha noqotee, Rodriguez wuxuu si dhaqso leh u joojiyay wararka xanta ah ee ku saabsan soo laabashada Real Madrid inta lagu gudajiray barnaamijka ‘ Twitch livestream’, wuxuuna yiri: “Qorshahaygu kumajiro, Real Madrid.\n“Yaa garanaya waxa dhici kara labo, seddex ama afar sano gudahood maxaa yeelay wax walba ayaa ka dhici kara kubada cagta, laakiin uma maleynayo sidaas. Waqtigaan la joogo maya. Cidina igama rabto halkaas, waa qeyb ka mid ah kubada cagta.\nTababaraha Everton Carlo Ancelotti ayaa sidoo kale meesha ka saaray wararka xanta ah ee sheegaya in ciyaaryahankii hore ee Real Madrid uu doonayo inuu baxo.\nPrevious articleMadaxa Paris Saint-Germain Leonardo ayaan hubin heshiiska joogtada ah ee Moise Kean\nNext articleParis Saint-Germain, iyo Inter Milan oo ku biiraya tartanka Georginio Wijnaldum’


SomaliTalk.com » Ururka Xisbul Islaami Oo Ganafka Ku Dhuftay Inay Ka Dmabeeyeen Qaraxii Ka dhacay Baar Ubax\nUrurka xisbul islaam ayaa gaashaanka u daruuray inaysan ka dambayn qaraxyadii shalay (Feb 22) ka dhacay isgoyska baar ubax ee wadada wadnaha ee magaalada muqdisho taasoo la sheegay inay ku waxyeeloobeen dad shacab ah .\nAfhayeenka ururka xisbul islaam sh,maxamed macalin oo maanta (Feb 23) shir jaraa,id ku qabtay gudaha magaalada muqdisho ayaa shaaca ka qaaday inaysan shaqo ku lahayn qaraxii dadku waxyeeloobeen ee ka dhacay isgoyska baar ubax islamarkaana aysan waxba ka jirin wararka sheegaya inay ka dambeeyeen ururka xisbul islaam .\nSidoo kale Maxamed macalin ayaa intaasi raaciyey inay waxba kama jiraan tahay hadalka kazoo yeeraya dhinacyada ku eedaynaya Ururka xisbul islaam inay ka dambeeyeen qaraxii ka dhacay isgoyska baar ubax ee wadada wadnaha taasoo wax laga weydiiyey inay saraakil ka tirsan Ururka xisbul islaam inay ku geeriyoodeen halkaasi islamrkaana uu ganafka ku dhuftay oo uu ku jawaabay inay baaritaan ku jiraan .\nAfhayeenka oo saxaafadu wax ka weydiisay inay jiraan israsaayn dhex martay Iyaga iyo Xarakada mujaahidiinta alshabaab ayaa ku gaabsaday waxaanu ku jjrnaa baaritaan balse iminka kama jawaabi karo hadalkaasi .\nHadalka kasoo yeeray afhayeenka Ururka xisbul islaam ayaa kusoo beegmaya xili ay maamilntii shalay ilaa habeen hore ay ka jireen goobaha ay ka taliyaan islaamiyiintu rasaas Goos goos ah oo ka dhacaysay islamrkaana qarax habeen hore ah uu ka dhacay isgoyska baar Ubax ee wadada wadnaha ee magaalada muqdisho.


Ololaha Doorashada Madaxtinnimada Waddanka Iran Oo La Soo Af-Jaraayo Maanta Iyo Musharaxa Xilka Lagu Waddo + Dadka Oo Codaynaaya.\nWednesday 17th May 2017 07:28:50 in Wararkii Maanta by Xafiiska Hargeysa\nOlolaha doorashada madaxtinnimada waddanka Iran ayaa la soo afjarayaa maanta oo arbaco ah.\nCodbiyeyaasha ayaa u dareeraya goobaha codeynta maalintii Jimcaha ah si ay go'aan uga gaaraan in markale ay soo dooranayaan madaxweynaha wakhtigiisu dhammaaday ee Xasan Rowxani.\nLabo ka mid ah musharaxiinta lixda ah ayaa usbuucan tartanka isaga haray, taasi oo ka dhigan fursad uu ku soo bixi karo Xasan Rowxani.\nBalse Xasan Rowxani ayaa loollan adag waxa uu ka soo wajhayayaa musharaxa mayalka adag ee Ibrahim Raisi, oo dhaliilsan waxqabadka dhaqaale ee madaxweyne Rowxani.\nCid kastaa oo ku guuleysata doorashada ayaa ugu dambeyn madaxweyne ka noqon doonta dalka Iran.\nLabada musharax ee ugu culus tartanka ayaa heysta maalinkii ugu dambeeyay ee ay tahay in ay ku kasbadaan kalsoonida codbixiyeyaasha.\nXasan Rowxani waxa uu ka dharagsan yahay in uu tartan culus wajahayo.\nGuusha ugu weyn ee uu gaaray muddadii uu xilka hayay ayaa ah heshiiskii uu la galay beesha caalamka ee lagu hakinayay kobcinta barnaamijka niyuukleerka iraan, arrintaa oo uu ku badalanayay in dalkiisa laga qaado xayiraadaha curyaamiyay kobaca dhaqaalaha.\nShaqa la'aanta ayaa wali aad u sareysa iyada oo dedaalada lagu soo jiidanayo maalgashiga shisheeyaha aysan miro dhalin.\nArrintan ayaana musharaxiinta mayalka adag ee uu ka mid ka yahay Ibraahim Raisi, siineyso fursad ballaaran oo ay wax ku dhaliilaan.\nHaseyeeshee, Rowxani oo ka jawaabayay arrintaan ayaa ninka la tartamayo ku eedeeyay musuqmaasuq iyo tacaddiyo ka dhan ah xuquuqul insaanka, waxa uuna ballanqaadyo badan oo uu ku bedelayo maanka codbixiyayaasha u sameeyay dhallinyarada.\nHaddii doorashadu uu ku soo baxo Xasan Rowxani, tallaabooyinka taxadarka badan ee Iran ay u qaadeyso dhanka caalamka ayaa la filayaa in ay sii socdaan. Haddiise uu guuldarreysto waxaa la arki doona muran badan oo ka dhan ah reer galbeedka, gaar ahaan maamulka Donald Trump.\nLaakiin siyaasadda ku aadan arrimaha dibadda Iran ee markastaa uu muranka ka taagan yahay ee sida ku lug lahaansha malatari ee ay ku lug leedahay waddamada Ciraaq, Suriya iyo Yemen ayaa waxaa maamula hoggaamiyaha ruuxiga ah ee Aayatullah Cali Khamanii.\nCidkasta oo ku soo baxdo doorashada Jimcahan dhici doonta ayaa laga yaabaa in aysan waxbo ka badalin saameynta hoggaamiyahan ku leeyahay arrimaha dibadda ee Iraan.\n[Daawo] Waa Sidee Xaalada Dadka Danyarta Ah Xilligan Ramadaanta?\nIranians look for hope in Europe's promises


Taliyaha Ciidanka Melleteriga Dowladda Federaalka oo isku Day Dil Ka Badbaaday.\nSunday April 09, 2017 - 13:22:48 in Wararka by Super Admin\nWar goordhow nagasoo gaaray degmada Hodon ee magaalada Muqdisho ayaa sheegaya in camaliyad istish-haadi ah lala helay kolonyo gaadiid ah oo ay la socdeen saraakiil katirsan ciidanka Melleteriga dowladda Federaalka.\nJugta qarax weyn ayaa laga maqlay agagaarka wasaaradda G/dhigga oo ay ku shaqeeyaan saraakiisha ugu sarraysa ciidanka DF-ka.\nWar rasmi ah oo kasoo baxay Xarakada Al Shabaab ayay ku sheegatay mas’uuliyadda weerarka oo ahaa mid naf-hurnimo.\nSida ay baahisay idaacadda Andalus gaari walxaha qarxa lagasoo buuxiyay oo uu kaxanayayay dagaalyahan istish-haadi ah ayaa lala helay kolonyo gaadiid ah.\nXilligii uu weerarku dhacayay ayay gudaha Wasaaradda G/dhigga ka socotay munaasabad ay xilalka kula kala wareegayeen mas'uliyiinta wasaaradda G/dhigga.\nQaraxan ayaa imaanaya laba maalmood kadib markii Max’med Cabdullaahi Farmaajo Hoggaamiyaha DF-ka uu ku dhawaaqay dagaal hor leh oo ka dhan ah Al Shabaab waxaana muuqata iy DF-ka looga hormaray dagaalka.


Morgan Stanley wuxuu ku andacoonayaa in gaariga Apple uu yahay midka kaliya ee la tartamaya ee u qalma Tesla | Waxaan ka socdaa mac\nMorgan Stanley wuxuu ku andacoonayaa Apple Car inay tahay qofka kaliya ee u qalma ee la tartamaya\nShalay waxaan xaqiijinay sida ay qortay wakaaladda Reuters, taas oo noqon karta gaariga cusub ee shirkadda Californian, wuxuu bilaabi karaa in la soo saaro 2024. Baabuurka Apple waa riyo ay soo jiiteen warar xan ah oo aad u tiro badan, laakiin ogeysiiskan ayaa bilaabaya inuu wax ka yara culus yahay. Xaqiiqdii, Morgan Stanley wuxuu sheeganayaa gaariga Apple waa tartanka kaliya ee u qalma Tesla.\n1 Apple waa xifaaltan aad u xoogan wuxuuna horey u saameeyay Tesla.\n2 Tesla wuxuu ugu dambeyn lahaan doonaa tartan u qalma, inkasta oo ay faa'iido badan qaadato\nApple waa xifaaltan aad u xoogan wuxuuna horey u saameeyay Tesla.\nTesla waa nooca kaliya ee baabuurta korontada ku shaqeeya ee hadda khubaradu sheegaan inay u qalmaan. Waxaa jira tusaalayaal badan oo dheeri ah laakiin ma gaaraan tayada sumaddan sidoo kale kuma gaarayaan xagga tikniyoolajiyadda, dabcan iyaguna kuma gaadhaan qiimayaasha. Shalay Reuters waxay xaqiijisay in Apple ay dooneyso inay bilowdo soo saarida waxa loogu yeero Apple Car (ma ogin in loogu yeeri doono taas iyo hadii aadan eegin si khaldan loo magacaabay AirPods Studio) 4 sano gudahood. Morgan Stanley wuxuu ku andacoonayaa in gaariga Apple uu yahay midka kaliya ee la tartamaya ee u qalma Tesla. Taas aad iyo aad saamiyada kan dambe ayaa ku dhacay ogeysiiska la sameeyay awgood.\nHogaamiyaha adeegyada maaliyadeed, wuxuu sharxayaa in xiisaha Apple ee ah inuu soo galo warshadaha baabuurta korontada u badan tahay inuu doonayo "Ku hagaaji khibradda wadista isdhexgalka tooska ah ee qalabka, softiweerka iyo adeegyada". Isla mar ahaantaana, shirkaddu sidoo kale waxay geli kartaa "warshad weyn oo dhakhso u koraysa." Markaad tahay Mass waxaad "si weyn u hagaajin kartaa khibrada isticmaale."\nTufaaxdu waxay leedahay maaddooyinka muhiimka ah taas oo aan aaminsanahay inay muhiim u tahay ku guuleysiga mustaqbalka warshadaha baabuurta. Helitaanka raasumaalka, awoodda soo jiidashada iyo haysashada tayada sare, naqshadeynta qalabka la xaqiijiyay. Marka lagu daro nidaamka deegaanka ee hodanka ah si looga faa'iideysto rukunka soo noqnoqda. Waxaan rumeysan nahay in qiimaha fursadda adeegga ee ku jirta Internet-of-Cars (IoC) ay ka badnaan karto ganacsiga baabuurta lafteeda (unugyada x qiimaha).\nMuhiimad ahaan, Apple waxay dhowaan maal gashatay inay ku darto shan teknoolojiyad gudaha ah oo kaa caawin kara. Processor-yada, batteriga, kamarada, dareemayaasha iyo shaashadda. Waxay aaminsan yihiin inay jiraan darawalo kale oo koritaan sida AR, lacag bixin, iyo daryeel caafimaad kuwaas oo ay u badan tahay in la hirgaliyo goor hore, taasoo ka dhigaysa waqti ka badan 4 sano inay u muuqato mid macquul ah.\nTesla wuxuu ugu dambeyn lahaan doonaa tartan u qalma, inkasta oo ay faa'iido badan qaadato\nQeexitaanadan iyo faahfaahintaan, dhulka ayaa horeyba loogu diyaar garoobayaa marka gaariga korontada ee Apple uu ka dhex muuqdo suuqa. Haddii aan tixgelinno isbeddellada sicirka ee aaladihii ugu dambeeyay, waxay noqon doontaa mid mamnuucaya sida ugu fiican. Laakiin shirkadda Californian waxay leedahay dhibaato aasaasi ah oo aad u muhiim ah, Tesla ayaa aad uga horreeya soo saare kasta oo kale.\nIn kasta oo Apple leedahay shanta maado ee ay ku keento baabuur koronto ku habboon suuqa afar sano gudahood, Tesla waxay leedahay isla waqti isku mid ah si loo wanaajiyo waxa jira. Marwalba way fududahay in la hagaajiyo waxa jira halkii laga abuuri lahaa meel xoq ah. Waa run in gaariga uu yeelan doono waxa ugu fiican, laakiin waa inuu diirada saaraa wax walba nidaamka batteriga. Halkaas Tesla waa boqoradda waxayna leedahay aalado aad u fiican.\nWaa run in waxyaabo badan oo ka mid ah waxyaabaha ay tahay inay galaan Apple Car, shirkaddu waxay hadda ku tijaabineysaa aaladaha kale sida iPad, iPhone iyo kuwa kale, sida qalabka 'LiDAR' iyo mustaqbalka shaashadaha leh teknolojiyada cusub ee LED-ka, oo si fiican ula jaan qaadi kara shaashadda laga yaabo inay ka dhex jiraan gaariga. Laakiin xaqiiqadu waxay tahay iyada oo Apple aanad waligaa ogaan karin waxa ay noqon doonto tallaabada xigta. Si kastaba ha noqotee, waxaan maqalnay xantaas ku saabsan gaarigaaga korantada muddo dheer. Waxaan dhihi karnaa taas Tirinta wararka cusub iyo xanta ayaa meel walba ka bilaabmaysa.\nAnnaga waan sugeynaa In laguu sheegi karo wixii war ah ee ku soo kordha mowduucan oo hubaal xan badan ay soo muuqan doonaan wixii hada ka dambeeya waana in lagu xisaabtamo.\nWadada buuxda ee maqaalka: Waxaan ka socdaa mac » Apple » dhowr » Morgan Stanley wuxuu ku andacoonayaa Apple Car inay tahay qofka kaliya ee u qalma ee la tartamaya\nPatent cusub wuxuu muujinayaa suurtogalnimada in leysku ku xiro Mac-ga\nSida loo demiyo cusbooneysiinta otomaatiga ah ee Apple Watch-kaaga


Ma waxaan u dhintay Jacaylkii Nagaad. | www.saaxil.tk\nMa waxaan u dhintay Jacaylkii Nagaad.\nMa waxaan u dhintay Jacaylkii Nagaad. (Sheeko)\nHaddii aad sheekadan akhriyaysid waxa, boqolkiiba boqol, hubaal ah in aad nooshahay. Haa nooshahay, naftii kugu jirto oo aanad weli dhiman.\nMaya, su’aalaha aad doonayso in aan kaaga jawaabo kuu gelimaayo waxa aan se kaaga bilaabayaa markii Negaad iigu dambaysay iyo sidii arrin ahaa. I raac oo bal ila wadaag noloshaydii, badhaadhe iyo ba ka ay ahayd. Waxa se aan ku qabo dunidayda cusub iyo in aan idinka raystay iyo in kale waa sheeko aanan kuu furfurayn.\nI. Habeenkii amranaa\nWakhti madasha arooska sidan looga soo buuxsamay ma aan ogayn, anigu kolkaan meesha soo galay cid badani ma joogin, lix miis baa la fadhiyay aniguna ka toddobaad oo barta caruuska iyo caruusadda loo goleeyay u dhow ayaan keligay iska fadhiistay. Waxa aan ahaa meyd soconaya, wadnahayga gariirka ka baxayay wuxuu ruxayay feedhahayga oo dhan, caguhu way i barareen, baabacooyinka dhidid baa hibitiqayay, afka waxa ka dhammaatay candhuuftii, in aan suuxo ayaan miridh kasta ka cabsi qabay. Cadaadis iyo culays aan ka baqayay inay i dilaan ayaa igu yuururay, in aan dhinto ma aan jeclayn, dunida waxba kama aan qabsan, xoolo igu filan ma dhaqan, daaro badan ma lahayn, waxaas oo dhan waxa iiga sii darraa inantii qalbigayga ruxday ee noloshaydu daraaddeed u marmaroorsantay in aan ka dhinto oo iyada oo aan HAA i odhan ka dhaqaaqo ma jeclayn, maxaa se dhacay?\nWaxa aan sii xusuustaa caruuskii iyo caruusaddii oo kadinka ka soo gelaya. Waxa aan sii xusuustaa dadkii oo isla sarakacay oo dhammaantood oogsaday. Waxa aan sii xusuustaa sacab iyo mashxarad. Waxa aan sii xusuustaa hees ay dumarku qaadayeen “Inanta soo gelbiyaay”. Waxa aan sii xusuustaa nin miyuusig qaylo dheer oo aan ku dhegobarjoobay loo tumayay oo ku heesayay: “Labadii hodmee, hoy wada galee, hoodo leh noqdoo, hibo iyo ducoba, naga hooya’eey”\nWaxaan kale oo sii xusuustaa caruuskii iyo Negaad oo gacanta is haysta oo dhankii ay fadhiisan lahaayeen, oo miiska aan fadhiyay barbarkiisa ahayd, usoo socda. Waxa aan xusuustaa farxadda iyo raynraynta Negaad wejigeeda ku qornaa, waxa aan xusuustaa lebbiska ay gashanayd, laabteeda nuurka leh ee aan toobku daboolin ee sidii aan weligay ku ogaa u dhalaalaysa, sida habsamida leh ee timaheeda kor loogu dhisay, sida ay tallaabada taxaddirka leh u soo qaadaysay.\nTabtii aan weligay niyaddayda ku hayn jiray in aan u horgalo, ugu debecsanaado, ugu nabnaado, uga dhinac qoslo ayuu habeenkaas caruusku ku ahaa Negaad. Anigii uun buu i metelayay miyuu se i metelayay mise wuu i dhacay? Miyuu i dhacay mise way iga jeclaatay oo aniga i nacday? Miyay runtii i nacday?\nWaxa aan xusuustaa iyaga oo igu soo dhowaaday. Negaad waxa wejigeeda ku dhejisnaa qosol aan go’ayn, miyay farxad qoslaysay miyay naxdin qoslaysay oo madasha, xafladda iyo macsharkan isu soo baxay ayay ka qajilaysay? Ma hubo, fursad aan ku sii weydiiyoba uma helin. Sidii ay usoo qoslaysay ayuun baa mar qudha indhahayagii isku dhaceen. Mar keli ah ayuun bay qosolkii goysay oo indho murugo leh igu eegtay. Farxad aan hore iigu jirin baa i gashay. Sababta murugada indhaha Negaad ka muuqataa ii farxad gelisay bal adba ii sheeg. Qosol dirqi ah ayaan la dhoollacaddeeyay. Sidii laba ruux oo sheeko ka dhexayso oo isu hamuun qaba, haddana kala gabbanaya ayaannu isugu dhaygagnay.\nCaruuskii oo Negaad gacanteeda bidix ka laalaada ayaa ku war helay sida aannu labadayadu isugu maqannahay, indho cadho ka muuqato oo aad u kulul ayuu igu gubay. Waxa aan ugu jawaabay cadho tii la mid ah. Negaad waxa ay ka warheshay sida wejigaygii isu beddelay, waxay ku jeesatay jacaylkeedii cusbaa oo wax aanan maqlayn ku tidhi, qosol aad u dheer oo xitaa dadkii soo dhoweynayay qaarkood ka yaabeen ayay caruusaddii iyo caruuskii isku dareen oo intay dhankaygii soo wada eegeen aad isugu sii dhegeen. Wadnahaygii ayaa garaacii kordhiyay, hiinraag badan ayaan ku waashay, naqaskii baa dirqi igu noqday, indhihii baa caad khafiif ahi hormaray, dadkii oo dhan ayaa hiimsehiimse iigu muuqday.\nWaxa aan xusuustaa qof dumar ah oo maro cad xidhan oo tafta haysata oo dhankayga usoo ordaysa. Waxa aan xusuustaa iyada oo i dul timi oo dibnaha dhaqdhaqaajinaysa. Waxa aan xusuustaa dhawr qof oo kale oo ku soo biiray. Magacayga wax u eg oo afkeeda ka soo baxay ayaan xusuustaa, ilmadii indhaheeda ka soo daadatay oo dhawr dhibcood ishayda midig toos ugu dhaceen ayaan sii xusuustaa. Tolow ma adiga ayay kuu ilmaynaysaa? Ma arooskeeda aad ka qashqashi doonto ayay ka murugoonaysaa oo ka ilmaysiiyay? Aniga oo faallooyin noocaas ah isku haya ayaa iigu dambaysay.\nDabadeed waxa igu soo rogmay daah madow, fugfugtii wadnaha ee aan maqlayay, neefsashadaydii ii baxaysay iyo macnihii nolosha oo dhan ayaa mar iga wada hulleelay. Waxa i helay, sababta aan u uga tegay arooska iyo faallada reer adduun arrimahaas ka dhiibteen mooyi, adiga akhristaha ah baa iiga war roon. Waxa se aan ku siinayaa wixii i dhibay ee dhafoorkayga ku yaallay habeenkaas aroosku ahaa ka hor.\ndareen jacayl qaybtii koowaad ayaan daran part2


Xamas iyo Fatax oo heshiis kala saxiixday – SBC\nXamas iyo Fatax oo heshiis kala saxiixday\nCairo:- Magaalooyinka waa weyn ee dhulka filistiiniyiinta ayaa weli waxa ka soconaya dabaal degyo ku saabsan saxiixa heshiiska nabadeynta ee dhaqdhaqaaqa Xamas iyo Ururka Fatax taasoo lagu soo afjarayo khilaafka u dhexeeyay labada dhinac mudo dhan afar sano kadib markii Fatax ay diideen in ay aqoonsadaan guusha ay Xamas ka gaareen doorashadii guud ee dalkaas sanadkii 2006-dii.\nMadaxa maamulka Falastiin Maxamuud Cabaas oo maamlmahan ku sugnaa magaalada Qaahira ayaa shalay si rasmi ah u saxiixay heshiiska nabadda ee uu ka qeyb galayo madaxa Xafiiska siyaasadda ee Xamas Khaalid Mashcal.\nSaxiixa heshiiskan kadib ayaa waxaa la filayaa in maalmaha soo socda uu bilaabmo dhaqan gelintiisa oo ay kamid tahay in la sameeyo xukuumad KMG ah oo ka shaqeysa qabashada guud ee cusub oo ay ka qeyb galaan dhammaan dhinacyada kala duwan ee filistiin.\nDhaqdhaqaayada kale ee ka dagaalama dalka Falastiin aya soo dhaweeyay heshiiska labada dhinac waxeyna sheegeen in dhinacooda ay saxiixayaan heshiis walba oo mideynaya fikirka dalka Falastiin.\nMadaxweynaha Falastiin Maxamuud Cabaas ayaa sheegay in Isra’el ay ka faa’ideysan jirtay khilaafka u dhexeeya Falastiiniyiinta dhexdooda sidaa dardeed aanay dooneynin heshiis ay wada gaaraan dhaqdhaqaaqa Xamas iyo Ururka Fatax ee haya talada dalkaas.\nXilli sii horeysay waxa uu sheegay Ra’izul wazaaraha Isra’el Bin yamin Ntanyaho in Ururka Fatax ay kala doortaan heshiiska ay la galaan Isra’el iyo mid ay la galaan dhaqdhaqaaqa Xamas oo aanay suura gal aheyn in labada dhinacba ay heshiis la gaaraan, tan u wanagsan Fatax ayuuna ku sheegay in ay tahay heshiis ay la galaan Isra’el.


”Hal mar ayuu sare joogga ka dhacay!” – Xog dheeraad ah oo kasoo baxaysa waxa ku dhacay Kim Jong Un | Hadalsame Media\nHome Arrimaha Caalamka ”Hal mar ayuu sare joogga ka dhacay!” – Xog dheeraad ah oo...\n”Hal mar ayuu sare joogga ka dhacay!” – Xog dheeraad ah oo kasoo baxaysa waxa ku dhacay Kim Jong Un\n(Hadalsame) 26 Abriil 2020 – Hoggaamiyaha idman ee North Korea, Kim Jong Un ayaa lagu warramayaa inuu ama dhintay, maskaxda ka dhintay amaba uu fiican yahay, taasoo ku xiran hay’ad wareedkii Eeshiyaan ah oo aad rumaysanayso.\nSaxaafadda Hong Kong ayaa Sabtidii daabacday in Kim uu dhintay, iyadoo xiganaysa wax ay ku sheegtay “il wareedyo adag.”\nDhakhtar Chinese ah ayaa u sheegay majalad Japanese ah in Mr Kim uu xabadkiisa gacanta ku qabtay kaddibna uu dhulka halhaleel ugu dhacay horraantii bishan mar uu booqasho ku tegey baadiyaha dalkiisa isagoo wata tareenkiisa gaarka ah.\nDeeto dhakhtar la socdey ayaa ku sameeyey hannaanka CPR ee dib loogu kiciyo, marka uu wadnuhu istaago, balse aanu weli dhiman, waxaana deeto loo dhigay isbitaal meesha ka dhowaa oo qalliin lagula sameeyay.\nWarar ku dhow dhow Xisbiga Shuuciga ah ee ka arrimiya Beijing ayaa tibaaxaya in ay Kim naftu ka haaddey kaddib markii uu wax khalday dhakhtarkii qalayey oo ay gacmihiisu cabsi la jareeynayeen, tiiyoo ay jirto in aanu cuslayn qalliin wadnaha lagaga sameeynayey.\nWuxuu shakigu sii jibbaarmey markii ay China khubaro caafimaad u dirtay dhanka Kim si ay usoo daweeyaan, sida ay Reuters faafisay Jimcihii.\nHa yeeshee, haddii uu Kim dhintay, waxaa warka taa xaqiijinaya kaliya laga sugayaa saxaafadda Dowladda North Korea, oo sidoo kale dib u dhigtay geeridii waalidkii oo ay sheegista dhimashadoodu qaatay ilaa 4 maalmood.\nYeelkeede, waxaa jira isbeddel yar. David Maxwell, oo ah xeel dheere yaqaanna arrimaha North Korea kana tirsan sanduuqa Foundation for the Defense of Democracies, ayaa sheegay in hadda ay 6.5 milyan oo telefoon oo smart ihi ay yaallaan North Korea, waloow ay dibedda ka xiran yihiinna ay iminka xogtu dibedda ugu bixi karto si ka badan sida berigii hore.\nMaxwell ayaa intaa raaciyey in Kim uu eersan karo cudurka coronavirus, maadaama uu jirrooyin kale qabey sida cayilka caafimaadka u daran, dhiig kar iyo sonkoroow ama aadi macaan.\nMr Kim oo ay aabbihii Kim Jong Il iyo awoowgii Kim Il Sung, wadne xanuun u wada xijaabteen ayaa waxaa xilkiisa sugaysa walaashii Kim Yo Jong, oo 31-jir ah. Waxaa u dhashay haweenaydii uu gaabsigu kala dhexeeyey ee Ko Yong Hui, oo sidoo kale dhashay Kim oo hadda jirran ama dhintay iyo walaalkii ka wayn Kim Jong Chol.\nPrevious article”Iyada ayaa ka xaasidsan walaalkeed!” – Wax kasta oo aad uga baahan tahay gabadha dhaxli karta xukunka Kuuriyada Woqooyi ee Kim Yo-jong\nNext articleDHEGEYSO: Warbixin dhinacyo badan taabanaysa oo ku saabsan wacaalka Kim Jong-un (Tebintii Xaaji)


Meizu POP Wireless iyo Halo Laser Earphones: Sameecadaha dhagaha | | Androidsis\nEder Ferreno | | Meizu, Qalabka kale\nMeizu waxay durba si rasmi ah u soo bandhigtay taleefannadeeda cusub, oo ku dhex jira Meizu 15. Waad ka akhrisan kartaa dhammaan waxyaabaha ku saabsan tilifoonnada Halkan. In kasta oo qalabkani aanu ahayn kuwa cusub ee ay sumcadda Shiinuhu innaga tagto. Maaddaama ay iyaguna soo bandhigeen samaacaddadooda dhagaha. Ku saabsan yahay POP Wireless iyo Halo Laser Dhagaha.\nWaxaan hor taaganahay laba nooc oo sameecadaha dhagaha la gashado, kuwaas oo u muuqda naqshadooda. Maaddaama Meizu uu doortay nashqad aan caadi ahayn oo ka mid ah 'POP Wireless iyo Halo Laser Earphones'. Intaa waxaa dheer, waxay sidoo kale la yaabaan qiimo xoogaa sarreeya. Maxaan ka naqaanaa headphones-kan?\nWaxaan hoosta kala hadli doonnaa kuwan POP Wireless iyo Halo Laser Earphones shaqsi ahaan. Marka waxaan ka ogaan karnaa wax badan oo ku saabsan waxa sameecadaha dhagaha ee Meizu ay bixiyaan. Shirkadda lafteeda ayaa si weyn ugu dhawaaqeysa. Marka rajo badan baa la saaray.\n2 Meizu Halo Dhagaha Dhagaha\nWaxaan ku bilownay headphones-kan, oo ahaa kii ugu horreeyay ee lagu dhawaaqo maalintooda. Sawirka waxaan ku arki karnaa naqshada ay leeyihiin. Isticmaalayaal badan, qaabkani wuxuu si uun u xusuusinayaa Apple Airpods. In kasta oo ay jiraan kuwa kale oo iyaguna arka saamaynta Samsung Gear IconX. Waxaan dhihi karnaa waa iskudhaf wanaagsan labadaba.\nWaa laba sameecado oo sameecado leh oo u muuqda inay yihiin kuwo aad u fudud. Midkiiba culeyskiisu waa 5,8 garaam oo keliya. Waxay la yimaadaan kiis laba jibbaar ah. Sameecadaha dhagaha ee Meizu waxay leeyihiin batariga midkiiba 85 Mah. Waxay na siisaa ismaamul ugu badnaan 3 saacadood, ka badan ama ka yar. In kastoo haddii aan isticmaalno sanduuqa, is-maamulku si weyn buu u kordhayaa. Ilaa 12 saacadood, maadaama sidan oo kale, markaad isticmaaleyso sanduuqa, batterigu wuxuu noqonayaa 700 mAh.\nSanduuqa sanduuqyadan 'Meizu POP Wirless' waxaa lagu soo oogay iyadoo la isticmaalayo fiilo USB-C-USB ah. In kasta oo ay waliba suurtogal tahay in lagu sameeyo iyadoo la adeegsanayo xeedho wireless ah. Sameecadaha dhagaha ayaa isticmaala Bluetooth 4.2 waxaana lagu xakamayn karaa dareemayaal taabasho. Iyaga oo mahadsan ayey suurtogal u tahay in muusig la ciyaaro, heesaha la beddelo ama la hakiyo.\nTan ka sokow, adeegsadayaashu sidoo kale way wici karaan, waxayna sidoo kale isticmaali karaan kaaliyaha codka Meizu. Intaa waxaa dheer, waxay leeyihiin IPX5 iska caabin dhidid, ku habboon isboortiga. Qiimaheeda, Kuwani Meizu POP Wireless waxay ku kaceen 499 yuan (65 euro si loo beddelo). In kasta oo ay suurtogal tahay in imaatinka Yurub qiimaha kor u kici doono.\nMeizu Halo Dhagaha Dhagaha\nMarka labaad waxaan helnaa qaabkan kale. Waxay suurtogal tahay inay tahay qaabka ugu cajaa'ibka badan labada nooc ee Shiinaha ay ku soo bandhigtay dhacdadan. Maaddaama ay leeyihiin fiilooyin isku xira iyaga, laakiin taasi way taagan tahay maxaa yeelay way shidan tahay. Tan waxaa suurta galiyay fiilooyinka 'Corning Fibrance fibers' oo leh diodyo ka socda OSRAM. Iyaga ayaa mas'uul ka ah gaaritaanka faafitaanka iftiinka.\nWaxaa jira wadar ahaan seddex siyaabood oo xariggu u ifiyo. Iftiinka wuu sii ahaan karaa mid taagan, wuu birbiriirayaa dhowrkii ilbidhiqsi kasta ama xooggiisa waa la beddeli karaa iyadoo ku xidhan muusigga aad dhegaysanayso. Isticmaaluhu wuxuu awood u yeelan doonaa inuu go'aansado kiisaskan, noocyada nalka ee qalabka dhegaha ee Meizu uu doonayo inuu isticmaalo.\nSi loo xakameeyo, isticmaalaha waa inuu ku soo dejisto codsi taleefankooda. Waad ku mahadsan tahay, nidaamka Bluetooth-ka ee ay leeyihiin Dhagaha Dhagaha ee Halo Laser-ka ayaa la xakameeyaa. Maxaa intaa ka badan, hayso batteri awooddiisu tahay 360 mAh. Haddii aan sidoo kale u isticmaalno shaqada heerka 50%, waxaan leenahay ismaamul 5 saacadood ah. Haddii ay dhacdo in la damiyo, is-maamulku wuxuu soo baxaa illaa 15 saacadood.\nIntaas waxaa sii dheer, waxay leeyihiin aptX taageero si tayada maqalku had iyo jeer ugu fiicnaato. Waxay sidoo kale leeyihiin deked microUSB ah oo noo oggolaaneysa inaan ka qaadno iyaga iyo koontarool jireed oo nalalka lagu shido ama loo demiyo. Sameecadaha dhagaha ee Meizu waxay si muuqata uga qaalisan yihiin kuwii hore.\nXaaladdan oo kale, Qiimaheedu waa 999 yuan, taas oo isbeddelkeedu yahay 125 euro. Marka waxay ku kacayaan laba jibbaar kuwii hore. Intaa waxaa dheer, haddii laga bilaabo Yurub, sicirka ayaa u badan inuu xitaa ka sarreeyo.\nWadada buuxda ee maqaalka: Androidsis » Aaladaha Android » Qalabka kale » POP Wireless iyo Halo Laser Earphones: Dhagaha dhagaha cusub ee Meizu


Maamulka Hir-Shabeelle oo xiray macalimiin iskuul oo kulan la yeeshay maleeshiyada Al-Shabaab - Puntland Mirror Believable Media Website\nHomeSomaliaMaamulka Hir-Shabeelle oo xiray macalimiin iskuul oo kulan la yeeshay maleeshiyada Al-Shabaab\nSaldhiga Booliiska magaalada Jowhar. [Sawirka: Archive]\nJowhar-(Puntland Mirror) Maamulka Hir-Shabeelle ayaa xiray todobo macalimiin iskuul kuwaas oo lagu eedeeyay in ay kulan la yeesheen maleeshiyada Al-Shabaab, sida uu sheegay masuul katirsan maamulka.\nMacalimiinta ayaa la sheegay in ay Al-Shabaab kala Shireen bedelida manhajka iskuulo gaar loo leeyahay oo kuyaala gudaha magaalada Jowhar.\nAl-Shabaab ayaa doonaysa in iskuulada laga dhigo manhaj xambaarsan afgaartooda. Macalimiinta ayaa masuul ka ah qiyaastii 1,000 arday oo ay da’doodu u dhaxayso todobo ilaa iyo 15 sanno.\nMahad Xasan Cusmaan oo ah wasiirka warfaafinta maamulka Hir-Shabeelle ayaa warbaahinta u sheegay in macalimiinta ay ka qabteen ayna ku xireen gudaha magaalada Jowhar.\n“Waxaanu ku xirnay 15km oo magaalada banaankeeda ah.” Ayuu yiri Mahad Xasan.\n“Waxay rabeen in ay badalaan manhajka iskuulada si ay uga dhigaan waxa kooxda ay aaminsantahay oo ay soo fartay.” Ayuu ku daray.\nWasiirka ayaa sheegay in macalimiinta ay geyn doonaan maxkamad marka la baaro.\nUrurka hubaysan ayaa bishii lasoo dhaaftay ee April soo saaray buugaag manaahij ah oo xambaarsan afgaartooda.\nOctober 28, 2017 Xasan Cali Khayre: Saldhiga milatariga Turkiga wuxuu taageero ka geysan doonaa dhismaha ciidanka qaranka Soomaaliya\nGaroowe-(Puntland Mirror) Wax dagaal ah kama uu jiro deegaanka Tukaraq ee gobolka Sool maanta oo Jimce ah, sida ilo-wareedyo ciidamada katirsan ay sheegeen. Xaalada deegaanka ayaa degan mana ay jiraan wax iska hor imaad ah [...]


Ra’isal Wasaarihii hore JFS C/weli Gaas oo ku baaqay inKiis Ikran Tahliil loo daayo Hay’addaha Garsoorka.[Dhagayso]\nSeptember 15, 2021 - Written by Editor\nRa’isal wasaaraha Soomaaliya ayaa sharci darro ku tilmaamay gudidii uu madaxweynuhu u saaray baadhista kiiska Ikraan Tahliil oo ka tirsanayd hay’adda nabadsugidda iyo sirdoonka oo dhimashadeedu muran siyaadadeed dhalisay.\nWarsaxaafadeed ka soo baxay xafiiska ra’isal wasaaraha ayaa lagu sheegay in gudi loo magacaabo baadhista gal dacwadeed maxkamad horyaal tahay arin baal marsan dastuurka iyo shuruucda dalka, waxaana sidoo kale lagu sheegay warsaxaafadeedkaa in ra’isal wasaaruhu ka digayo isku day kasta oo lagu marin habaabinayo kiiska Ikraan Tahliil.\nHaddaba, khilaafka madaxweynaha iyo Raysal wasaaraha ee salka ku haya kiiska sarkaalad Ikraan Tahliil iyo muranka ka dambeeyay ee sababta xil-ka-qaadista, diidmada iyo magacaabista xilal cusub ee labada Masuul wuxuu galay toddobaadkii labaad.\nDedaalo iyo dhex dhexaadin ay wadeen madaxda dowlad goboleedyada Galmudug iyo Koonfur Galbeed laguma guuleysan.\nHaddaba, ma jirtaa Hay’ad kale oo dowladeed oo sharciyad u heysta xal-u-helida khilaafkan. Su’aashaas iyo kuwo kale ayuu tifaftiraha laanta afsoomaaliga ee BBC Muhyadin Ahmed Roble weydiiyay Raysal wasaare hore Cabdiweli Maxamed Cali Gaas.\nMarka hore, waxa uu weydiiyay khilaafka saameynta uu ku yeelan karo shaqada Hay’adda dowladda. Waxa uu Cabdiweli Gaas ku jawaabay.\n262,774 Spam Comments Blocked so far by Spam Free Wordpress


Banaan bax rabshado wata oo ka dhashay dilkii Darawalkii Mooto bajaajka -\nHomeWararkaBanaan bax rabshado wata oo ka dhashay dilkii Darawalkii Mooto bajaajka\nBanaan bax rabshado wata oo ka dhashay dilkii Darawalkii Mooto bajaajka\nBanaan bax rabshado wata ayaa ka bilowday qeybo ka mid ah Wadada Wadnaha, iyadoo ay dhigayaan dhalinyaro ka careysay dil loo geystay wiil dhalinyaro mooto bajaaj waday iyo qof la socday oo saaka lagu toogtay agagaarka Isgoyska Howlwadaag.\nDadka dibad baxaya ayaa waxay taayaro ku gubeen isgoyska Howlwadaag, waxaana dhagxaan ku tuurayeen baabuurta wadada marayay, iyadoo ciidankii halkaas joogay ay ka carareen rabshadaha.\nAskari ka tirsan ciidanka dowladda ayaa saaka darawal waday mooto bajaaj iyo qof la socday ku toogtay agagaarka Isgoyska Howlwadaag, waxaana taasi ay keentay dibad bax rabshado watay.\nDhinaca kale Guddoomiyaha Gobolka Banaadir ahna Duqa Muqdisho Eng. C/raxmaan Cumar Cismaan (Yariisow) ayaa cambaareeyay dilka darawalka mooto bajaajka, waxaana uu ku amray Ciidamada ammaanka in gacanta lagu soo dhigo askarigii dilka ka dambeeyay.\nDhalinyarada mooto bajaajka ayaa todobaadyadii u dambeeyay waxay tacadiyo kala kulmayaan ciidamada dowladda, waxaana kordhay dilalka bareerka ah ee loo geysto dhalinyarada.\nTodobaad ka hor ayay aheyd markii sidan oo kale wiil dhalinyaro mooto bajaaj kaxeynayay lagu dilay Buundooyinka u dhaxeeya Xamar Jajab iyo Waaberi, waxaana ay dhigeen dibad bax ay uga soo horjeedaan dilalka, waxaana markii dambe u balan-qaaday in caddaalada la horkeeni doono askariga dilka geystay Guddoomiyaha Gobolka Banaadir iyo Taliyaha Booliska oo dhalinyarada dibad baxeysay ugu tagay goobta.


Ceebtii Yeman, Dhoofkii Keenay Dhimashada Puntland ee Ina Dhuubo iyo Ina Maryama Agan – Rasaasa News\nNov 11, 2009 Eritrea, ONLF\nMarxuun Cabdulahi Xasan Cali Eebow kuu naxariiso, inta gacanta cadowga ku jirtan ka sii daa, Ina Maryama Agan iyo Ina Dhuubo ayaa ka dambeeyey dhimashadiisa iyo xadhiga dhalinyarada, baadhid dheer oo aanu samaynay ayaanu ku ogaanay sida ay wax u dhaceen.\nFaysal caruurutiisa iyo xaaskiisu waxay degan yihiin, guri weyn oo ku yaal dalka Finland, waxay haystaan waxbarasho, caafimaad iyo nolol wanaagsan, noloshaas waxaa si bilaash ah looga bixiya canshuurta ka timaada shaqaalaha dalka Finland, maadaama uusan isagu lahayn aqoon gaadhsiisa in uu kaga shaqaysto dalka Finland, wuxuu door biday nolol ay naftiisu ku qanacsan tahay oo ah in Qaaraan been lagu uruuriyey uu ku goosto tigidh diyaaradeed.\nCadaani, waxaa uu qaxooti ku ahaa dalka Denmark muddo toban sano ah, kolkii uu ku kashifmay nolosha Denmarka, waxaa bishii hore u tahriibay isaga oo cimri ah dalka Australi, wax kalena ma ah ee waxaa uu nolol u raadinayaa naftiisa oo kaliya.\nHadaba, ma xaq baa in dhalinyaro reer miyi ah oo ay wada dhasheen aaminsana in uu yahay wax dheer yahay iyaga in uu si xeeladaysan uu u jeclaysto in uu ka ganacsado dhiigooda, si uu uga dhigto war, ayuu ka shaqeeyo dhimashadooda kana dhoofiyey dalka Yeman magaalada Sanca, alaylehe waa arin xun oo tiiraanyo leh.\nJwxo-shiil, waxaa sideedtan jir wax ka soo burburiyey xukuumadii ugu dambaysay ee Somaliya, waxaa uu wax ka burburiyey ururka ONLF, waxaan jirin garasho laga sugo, dhibaato mooyee, ma aha nin u ogol kooxdiisa talo iska daayo xitaa in ay ka hadlaan ideecadaha, wax walba isaga ayaa gacanta ugu haya. Jwxo-shiil, waxaa u socon waayey niddamyadii ay dadka reer Ogadeeniya ugu afduubnaayeen, waayo waxay ogaadeen in uu yahay gacan ku dhiigle dambiyo badan galay.\nJwxo-shiil waxaa uu alifay, sheeko laggaga sii jeedsado khaladaadkiisa iyo dambiyada uu galay, taas oo dhibaato ka dhex abuurta umada Somalida Ogadeeniya iyo maamul gabaleedka Puntland, maamulkaas oo ah maamulkii ugu dambeeyey ee xidhiidh wanaagsan la lahaa ummada Somalida Ogaden, waxaanu uu abaabulay Jwxoshiil sidan.\nWaxaa Bishii October 2009 bilowgeedii yimid Magaalada Sanca ee dalka Yeman, nin Lagu magacaabo Ina Maryama Agan oo haysta dhalashada wadanka Finland, ninkaas oo sheegtay kolkii uu yimid dalka Yeman in uu yahay dadka ugu sareeya maamulka Garabka kooxda Jwxo-shiil. waxaa loo diray in uu abuuro dhibaato keenta in uu Jwxo-shiil kaga baxo cidhiidhiga uu ku jiro iyo dhexgal la,aanta ummada Somalida Ogadeeniya.\nDalka Yeman waxaa si xoog leh u jooga dad badan oo ka tirsanaan jiray ururka ONLF, halkaasna ku tagay doomo tahriib ah, laakiin ku banjarmay markii dambe, badankoodu waxay ku jiraan xerada Qaxootiga ee loo yaqaan Jaxiima. Waxaa kale oo halkaas ka jirta Jaaliyad balaadhan oo si xoog leh uga soo horjeeda Jwxo-shiil, Jaaliyadaas oo aaminsan in uu yahay ninka masuulka ka ah burburka ururka ONLF, waxaa kale oo iyana jira dad yar oo taageersan Jwxo-shiil, kuwaas oo kaliya ku taageera qabiil [qabiil ku jabhada].\nHadab, ninkaas waxaa uu u yimid dalka Yeman in uu ka shukaansado dad, dibna ugu celiyo rag hore masuuliyiin uga ahaa ururka ahaan jiray ururka ONLF gudaha Ogadeeniya. Wuxuuna damcay inta uusan wax kale samaynin in uu xaliyo khilaaf aadka u xoog badan oo u dhexyaal labada Jaaliyadood ee degan dalka Yeman, kuwaas oo kala taageera labada garab ee ururka ONLF.\nKolkuu yimid Ina Maryama Agan bulsha waynta reer Ogadeeniya ee ku nool wadanka Yeman, si diiran ayay u soo dhaweeyeen, waxayna moodayeen in uu yahay nin ka warhaya ama danaynaya dhibaatooyinka uu Jwxo-shiil u gaystay halganka, waxaase cadaatay in uu yahay dadka wali u indha xidhan. Waxaana uu isla markiiba guda galay wax uu ugu yeedhay Xalin khilaaf oo jaaliyada dhextiil, waxaana uu markii Kowaad la kulmay gabdhiho ONLF ahaan jiray, si fiican ayuu kulankaasi u dhacay waayo wuxuu u sheegay been ah in dhoof loo daydayayo.\nWaxaa xigay in uu la kulmay garab mid jaaliyada oo rag ahaa, hase yeeshee, waxay arintu gaadhay kala qabasho ka dhacaday goobta, ka dibna garabkii labaad oo rag ahayd ayuu\nla kulmay, jawiguna wuu deganaa in kasta oo kala fogaansho xaga Firka ahaa uu jiray.\nIna Maryama Agan, waxaa uu shirsaday niman dhalinyaro ah, waxaana dhalinyaradaas telephone kula soo hadlay Ina dhuubo, wuuna u u tolimo sheegtay, wuxuu u sheegay in la dhoofin doona lacag xoog lehna ay Galkacyo taal oo iyaga loogu talo galay. Wuxuu sheegay in lacag xoog leh iyo hub casri ahba ay bixisay xukuumada Eritrea iyo dalka Qadar, loona baahan yahay rag tol ah oo sameeya abaabul ciidankii ONLF.\nIna Maryama Agan waxaa uu laba todobaad, ku dhex wareegayey xerada Jaxiima iyo Sanca, waxaa kale oo uu waqadaha dhoofka uga qaaday safiirka Somaliya u fadhiya dalka Yeman shan wiil oo si xigto ah uu cadaani ula hadlay. Waxaa kale oo iyana la diyaariyey in ay ka daba baxaan kuwaas 15 wiil oo kale oo sidaas si la mid ah balan qaad loogu sameeyey, ragaas oo kaliya u baahan lacag, waayo waxa keenay Jaxiima waa dhibaato.\nHadaba, waxaa yaab leh in dad aan iyaguba gali karin wadnka hal habeen kaliya, oo aan ka warhaynin waxa ka socda geeska Afrika iyaga laftigooduna qaxooti hor leh ka doondoonaya dalalka reer galbeedka in ay hawiraan dhimasho dad ay wada dhasheen.\nJaaliyada Somalida Ogadeeniya ee Yeman, waxay u haystaan dhimashada iyo xadhiga wiilsha in ay ka dambeeyaan Ina dhuubo iyo Ina Maryama Agan, ayna ahayd arin uu ka dambeeyey Jwxo-shiil, si uu u helo fursad uu kaga hadlo Ideecadaha, sadex ka mid ah wiilsha la qabqabtay waa reer dhanaan labana waa reer garbo. Ina ay arintaasi run tahay waxaad ku xaqiiqsan tirada ONLF ee sanadkii 2008 laga qabqabtay Punlan waxay dhamayd 12 ruux oo sadex ka mid ah ay ahaayeen masuuliyiinta ugu saraysay ururka ONLF, hadalkooduna waxaa uu socday kaliya laba todobaad, maantase waad arkaysaan waxa ay samaysanayo kooxda Jwxo-shiil.\nWaxaan qabaa wiilasha loo dhiibay Itobiya in ayna arkaynin wax dhibaato ah, waayo wax jiray kuwo badan oo hore loogu dhiibay eeggana iska jooga dhulkooda, Dhiire Caafe iyo Sooyaan Jijiga ayey iska joogaan waxayna ahaayeen xubno golo dhexe ah.


Wararkii ugu dambeeyey ee Saaka, Paulo Dybala + 44 Milyan oo lagu soo badalanayo Mohamed Salah, Toni Kroos oo 50 Milyan maraya & Xiisah maanta – Puntlandtimes\nWararkii ugu dambeeyey ee Saaka, Paulo Dybala + 44 Milyan oo lagu soo badalanayo Mohamed Salah, Toni Kroos oo 50 Milyan maraya & Xiisah maanta\nMarch 23, 2019 Puntland PL\nManchester United iyo Paris Saint-Germain ayaa labadaba diyaar u ah inay dalab 70 milyan ginni ka gudbiyaan xiddiga England iyo Borussia Dortmund Jadon Sancho. (The Sun)\nBarcelona ayaa diyaar u ah inay iska iibiso weeraryahanka reer Brazil Philippe Coutinho haddii ay helaan dalab kor u dhaafaya 90 milyan ginni inkastoo 26 jirkaan uu doonayo inuu sii joogo kooxda La Liga ka ciyaarta. (ESPN)\nJuventus ayaa isku diyaarineysa inay u soo bandhigto Liverpool Paulo Dybala iyo lacag kaash ah oo gaareysa 44 milyan ginni si ay u helaan Mohamed Salah. (Daily Mail)\nManchester United ayaa kaliya 50 milyan ginni kula soo wareegi karta xiddiga mudada dheer diirada u saarnaa ee Real Madrid Toni Kroos. ( The Sun)\nKooxda Tottenham ayaa qorsheyneysa inay iska iibiso xagaaga xiddigaha daafaca midig Serge Aurier iyo Kieran Trippier iyadoo Everton ay dooneyso inay dalab 20 milyan ginni ah ka gudbiso daafaca England (The Sun)\nArsenal ayaa ku darsatay liiskooda xiddigaha ay doonayaan xagaaga ciyaaryahanka Cagliari Nicolo Barella iyo xiddiga Milan Franc Kessie si ay u helaan bedelka Aaron Ramsey oo ku biiraya Juventus. (The Sun)\nChelsea ayaan weli u sheegin xiddiga reer Brazil Willian haddii ay doonayaan inay qandaraas cusub ka saxiixaan inkastoo uu galayo sannadkii ugu danbeeyay ee qandaraaskiisa. (The Sun)\nReal Madrid ayaa isku diyaarineysa inay bixiyaan 60.5 milyan ginni oo ah lacagta lagu burburin karo da’ yarka reer Brazil Reinier Jesus kaasoo u ciyaara kooxda Flamengo. (The Sun)\nLiverpool ayaa si dhow u eegeysa xaalada xiddiga Chelsea Callum Hudson-Odoi kaasoo ay sidoo kale xiiseynayaan Borussia Dortmund iyo Bayern Munich laakiin Chelsea ayaa weli ka caga jiideysa inay ciyaaryahanka ka iibiso koox kula xafiiltameysa Premier League. (Daily Mail)\nKooxda Paris Saint-Germain ayaa 86 milyan ginni ku dooneysa xiddiga Atletico Madrid Antoine Griezmann haddii Real Madrid ay la wareegto midkood Neymar ama Kylian Mbappe. (Daily Mail)\nManchester United ayaa wadahadalo la bilowday wakiilka tababare Ole Gunnar Solskjaer oo lagu magacaabo Jim Solbakken iyagoo kala hadlaya sidii shaqadiisa joogto looga dhigi lahaa. (Daily Star)\nJuventus ayaa beenisay in go’aankii ay ku dooratay inay koobka International Champions Cup ku ciyaaraan Asia halkii ay ku ciyaari lahaayeen Mareykanka ay ugu wacan tahay kiiska kufsiga ah ee loo heysto Cristiano Ronaldo. (The Independent)\nAnder Herrera ayaa weli doonaya inuu sii joogo Manchester United inkastoo ay kooxda isku qilaafeen wadahadalka heshiis cusub islamarkaana ay xiiseyneyso kooxda Faransiiska ee PSG. (Daily Telegraph)


Rugta daryeelka caafimaadka (Vårdcentral) - Public_Narhalsan\nLänkstig, du är på sidan Rugta daryeelka caafimaadka (Vårdcentral)\nHaddii aad jirato/bukooto, dhaawac ku soogaadho ama aad dareemisid in aanad in aanad masakaxiyan caafimaad qabim waxaa aad marka ugu horeysa jaleecaysaa rugta daryeelka caafimaadka. Rugaha daryeelka caafimaadku waxaa ay kaa caawin doonaan in caafimaado, waxa ay sidoo kale kaa kaalmeyn doonaan in aad ku noolaato hab nololeed caafimaad qaba.\nRugta daryeelak caafimaadku waxaa ka heli kartaa caawimaad tusaale ahaan marka:\nUu kugu dhaco infakshan (qufac muddo dheer ku hayey, qandho/xumad, cabudh, cune xanuun ama dhibaato kaala soo daristo xubnha kaadi mareenka)\nNeef ku qabato iyo xunuunka feedhaha ee aan laga bogsan (KOL)\nDhib kaala soo darsa caloosha-iyo midhicirada\nDhiig kar iyo waliba cudurrada wadnaha iyo xubnha dhiiga qaada\nDhibaatooyinka xagga maqaarka iyo naburada\nXasuus darada iyo asaasaqa\nCudurrada ku dhaca xubinaha taranka ee haeenka\nRugta daryeelka caafimaadka waxaa aad kula kulmi doontaa kooxo loo carbiyey hawlaha ay qabanayaan oo ka kooban dhkhaatiir, kalkaalisooyinka caafimaadka ee degmada, kaalkaalisooyin, isku duwuyaasha baxnaanada iyo shaqaale kale oo ka dabiiba cudurada maanka/maxskaxda.\nDhamaan rugaha daryeelka caafimaadku waxaa ay leeyihiin bogg internetka oo gaar u ah.\nCaafimaad iyo daryeel ayaa labadaba laga heli karaa hali karaa isal hal rug oo kaliya\nHal rug daryeel caafimaad ayaa ka shaqeysa daryeel iyo caafimaad labadaba. Waxaa aad tusaale ahaan halkan ka heli kartaa waxyaabaha ay rugta daryeelak caafimaadku kaa caawin karto.\nNeefta iyo cudurka sku dhaca sambabada ee aan laga bogsan (KOL)\nMa dareemeysaa si kale marka aad neefsaneyso isla markaana ma heshaa hawo aan kugu filleyn? Marka aad dhibaato kala kulanto neefsashada, cudurka neefta ama cudurka sku dhaca sambabada ee aan laga bogsan (KOL) waxaa aad iman kartaa rugta daryeelak caafimaadka. Waxaa aan hubin doonaa awooda sambabadaada, waan ku daweyn doonaa isla markaana waxaan daba socon doonaa dhibaatada kaa haysata xagga neefsashada.\nWaan aan ognahay in ay adagtahay in cabida sigaarka la iska dhaafo, waxaa sidoo kale aan ognahay inta ay dhanaan karto faa’iida ku jirta in aad iska joojiso cabitaanka sigaark. Fadlan nagala hadal anaka arimahaasi si aan kuu siino talo bixin iyo kaalmo labadaba.\nDhiig kar iyo cudurrada ku dhaca wadnaha- iyo xubnha dhiiga qaada\nHaddii aad rabto in aad cabirto cadaadiska dhiigaaga, waxaad iman kartaa oo aad ku sameyn kartaa rugtayada. Haddii aad qabto dhiig kar waxaa dhici karta in mararka qaarkood loo baahdo daawo si loo dajiyo dhiigga Waxaa sidoo kale aan ku siin doonaa talooyin ku saabsan sida aad adigu saameyn ugu yeelan karto cadaadiska dhiigaaga adiga oo badalaya habka aad u nooshahay.\nQofka dareema in xasuustiisu ay sii darsatey ama ay kugu adagtahay in aad fahamto bey’ada kugu xeersan, waxaa aan ku soo dhaweyneynaa in aan kuugu yeedhno baadhitaan iyo dabiib. Waad nala soo xidhiidhi kartaa dabcan haddii aad qaraabo tahay.\nHaddii aad qabto ama aad ka shakisantahay in aad qabto macaan, waad nala soo xidhiidhi kartaa. Haddii aad la tabaaleysan cudurka macaanka waxaa aan kaa caawin karnaa daaweytaada. Waxaa rugtayada ku samyn kartaa in aad ku cabirto cadadka sonkorta ee ku jirta dhiigaaga, waxaa aad ka heli kartaa talo bixino ku saabsan jimicsiga iyo waliba siddii aad sida ugu fiican ugu maareyn lahay macaankaaga.\nMa dareemeysaa niyad jab, kurbo ama welwel, kuwaas oo saameyn ku yeelnaya sida aad nooshahay? Ma kugu adagtahay muddo dheer in aad seexato habeenkii? Fadlan nala soo xidhiidh si aan kuu siino tilmaamo iyo kaalmo. Waxaa uu noqon karaa in aad bedesho dabeecadaha caqabada ku ah noloshaada, ama in aad fahamto dareenadaad isla markaana aad awood u yeelato in aad maareyso.\nMa qorsheyneysaa in aad u safarto wadanka dibadiisa? Ama ma rabtaa in aad iska talaasho hargab xiliyeedka? Rugta daryeelka caafimaadka ee Närhälsan waxaa aad ka heli kartaa talaalada sida badan caadiga ah, tusaale talaalka ka hortaga TBE, cagaarshowga/jooniska A-da iyo B-da, teetanada iyo qaar kale oo ka mid ah talaalada la qaato marka wadanka dibadiisa loo safrayo. Fadlan la xidhiidh rugta daryeela caafimaadka ee aad ka tirsantahay si aad u hesho talo bixin isla markaana uga qabsato balan.\nRugta daryeelak caafimaadka dhalaanka\nRugta dareyeelka caafimaadka waxaa xitaa hoos yimaada oo ka tirsan rugata daryeelka caafimaadka dhalaanka, kaas oo la socda koriinka ilmahaaga isla markaana bixiya talooyin iyo kaalmo la xidhiidha waalidnimadaada.\nRugta daryeelka caafimaadka dhalaanka wuxuu leeyahay bogga internetka oo gaar u ah.\nSenast uppdaterad: 2017-11-09 15:12


Madaxdhaqameed baaq ka soo saaray xiisada u dhaxaysa Somaliland iyo Puntland\n“intaynu sharka madax u noqon lahayn, aynu kheyrka mijo u noqonno…”. Boqor Faysal Cismaan\nBurco(GNA)-Boqor Faysal Cismaan Faarax oo kamid ah Madaxdhaqameedka Somaliland, ayaa ku baaqay in la joojiyo dagaalka u dhexeeya Somaliland iyo Maamul-goboleedka Puntland,isagoo u soo jeediyey in arrimaha uu salka ku hayo lagu xaliyo wadahadal iyo nabad.\nBoqor Faysal oo Bayaan Qoraal ah soo saaray, ayaa sidoo kale farriin u diray dhinacyada doorka ku leh xiisadaas oo uu ku waaniyey inaanay colaad hurin ee ay xasiloonida ilaalinteeda qayb ka noqdaan.\nBoqorka ayaa qoraalka ku soo bilaabay: “Waxan ugu baaqayaa meel kasta oo lagaga hadlo afsoomaali nabad, nabad.. waayo waa waxa dhammaanteen inna anfacaya adduun iyo aakhiraba waa nabad. waxan si gaara ugu sii baaqayaa Somaliland iyo Puntland labadaba waxan leeyahay xabbadi xal maaha ee dhawra darisnimada muslinnimada, wada dhalashada, xididnimada iyo nabad-galyada qaan gaadhka ah ee ka jirta Deegaanka.\nWaxa kale oo aan leeyahay labadaba joojiya hadallada xanafta leh ee saxaafadda laysu marimayo. dhulku guuri maayo, dadkuna dhamaan-maayo afkaaraha iska soo horjeeda ee ku kala salaysan xuduudka oo udub dhaxaad u ah doodda Somaliland iyo abtirsiinyaha Puntland.\nWaxaan shaki kujirin in siidhiga cidda haysaa ka aamusantahay xaqiiqda inay ku dhawaaqdo.sidaa awgeed wax weedho ku dhamaan kara yaan dhiig lagu daadin. sidoo kale Garaaddada la siggay sida la sheegay inay hadlaan waa wax wayn si loo fahmo hadday jiraan wax dahsoon. hashu maankayga gaddaye ma miishaarbay liqday! “intaynu sharka madax u noqon lahayn, aynu kheyrka mijo u noqonno”. Ayuu yidhi Boqor Faysal Cismaan Faarax.\nPrevious: Daawo: Golaha Wakiilada oo shaaciyay Xilliga La Ansixinayo Golaha Wasiirada Xukuumada Muuse Biixi\nNext: maayir Soolteeko oo ka Hadlay Kulan uu la qaatay Gudida Deegaanka Golaha wakiilada


Jose vs Klopp – United vs Reds – Kooxaha Ugu Guulaha Badan England Oo Isku Heysta Saxiixa Xidig Ka Tirsan Chelsea. - Wargane News\nHome Sports Jose vs Klopp – United vs Reds – Kooxaha Ugu Guulaha Badan...\nManchester United iyo Liverpool ayaa la aaminsan yahay iney xagaaga soo aadan sameyn doonaan suuqgal weyn si ay ugu yaraan ugu hub aruursadaan xili ciyaareedka soo aadan markaas oo koox walba ay ku hamineyso iney ku guuleysato koobab muhiim ah.\nKubad sameeyaha Chelsea Cesc Fabregas ayaa noqday hubka ugu weyn oo ay ku dagaalami doonan labada kooxood ee Liverpool iyo Manchester United kaas oo lagu qiimeeyo lacag dhan 25 Malyan oo Pound.\n29-jirkii hore Barcelona & Arsenal ayaan xaalad wanaagsan ku heysan garoonka Stamford Bridge marka laga hadlo waqtiga uu ciyaaro, waxaana la fahansan yahay inusan xidigaan kusii nagaan doonin galbeedka London.\nJose Mourinho ayaa aad u xushmeeya xidigaan waana macalinkii keenay Bridge sanadkii 2014, wuxuuna doonayaa inuu ku xoojiyo kooxdiisa Old Trafford, sidoo kalana Klopp ayaa doonaya inuu Cesc ku buuxiyo booska uu baneyn doono Coutinho oo la aaminsan yahay inuu Barcelona kusii jeedo.\nDhanka kale Bayern Munich, Ac Milan & Atletico Madrid ayaa si ba’an u baadi goobaya xidigaan, balse isaga wuxuu doorbidayaa inuu iska sii joogo England.\nLaba sanadood ayaa kaga harsan qandaraaskiisa kooxda inkastoo uu horay u shaaciyay inuu ku raaxeysanayo xaaladda uu ku jiro hadana qorshaha suuqa ee Conte ayaa xidigaan usii tilmaamaya albaabka looga baxo Blues.


Doorka Haweenka & duruufaha ku xeeran (Qeybta 2aad) | ToggaHerer\n← Go’aamada Shirka Ceel-afweyn Waxay Sii Ballaadhinaysaa Colaada\nDP World oo ka Hadashay Sharciyadda Heshiiska Dekedda Berbera →\nDoorka Haweenka & duruufaha ku xeeran (Qeybta 2aad)\nPublished on August 4, 2018 by Magan\nDhaqanka Somaalida & Haweenka\nDhaqankii Soomaalida & taariikhda marka aynu dib u raacno waxa aad inoogu cadaanaysa in aynu kasoo jeedno dad lahaa dhaqan adag oo haybsooca haweenka.\nhaweenku waxay ahaayeen kuwo aad ugu dhib qabay bulshada waxa jirtay eex ay Ragga Somaalidu ka galeen haweenka oo badanayd. Waxa laysla garwaaqsanaa in ay gabadhu ka mid tahey hantida uu reerku leeyahay sida Xoolaha & Agabka kale kana hooseyso raga.\nWaxaa uu dhaqanku dhigay xeerar & xakamayaal dhalanteed ah oo ay kamid ahaayeen Cunnada inta ay u gartaan in ay wanaagsan tahey way ka mamnuuceen amaba waxa la odhan jirey dumarku ma gayaan tusaale hilibka halkaa ku yaal & ka halkaa ku yaal dumarku ma cunaan & waxyaabo la halmaala,. sidoo kale dhaqamada liitey ee la adeegsan jiray waxa ka mid ahayd in la yidhaa ha sugaan hanbada raga oo runtii aniga iila muuqata nusqaan weyn oo uu dhaqankeenu lahaa.\nWaxa ay raggu ka dhigteen badeeco lagu khamaaro oo odey 100 jirkii maalini uga hadhay ayaa uu odey kale inantiisa oo 13 jir ah xaal u siin jiray amaba xoolo kaga badelan jiray. Waxaa iyana jirtay in ninku ad-adayg iyo geesinimo isku bidi jirey in uu ooridiisa ka khashaafo oo reeerkiisa ku qalafsanaado. Waxa laga dhigi jirey godob reeb oo dhan marka laga eego xal ahaa, lakiin dumarka badankooda ay kula darsi jireen duruufo adag oo niyad ahaan & nafsad ahaanba u dhaawici jiray.\nTalo & tusaale midna lama waydiin jirin iyaga oo hawsha u badan ee reerka gacanta ku haya oo dhalaya hadana dhaqaya. Waa kali talisnimo qoys walba taalay,e ayaa hadana dil & dibindaabyo layskugu darayey. Heerka hayaanada haweenka lagu hayaa xataa waxay gaadhsiisnayd in uu ninku ka faano la seexadka xaaskiisa oo saqda dhexe uu si dhuumaalaysi ah ugu soo gudi jirey.\nHorta taariikhdeenii wataa oo waa taariikh madaw oo dumarka xaqii & xuquuqdii Alle siiyay waa loo diiday. Dhaqankeenuna waxa uu ahaa mid dumarka aad ugu adag oo aan arxan u hayn Ragiina arxankii in laga dhacey baad moodaysay oo qof la yidhi ilaaliya oo dhawra ayey budh madax weyn ku garaaci jireen iyada oo ay jirtay fahan la,aan xaga diinta ah & cilmiga oo sida loo helaa ay adkeyd.\nmarkii guumeysigu arlada Soomalida yimi ee ay ilbaxnimooyinku bilaabmeen waxa talaabo talaabo loola soo qabsanayay nolosha magaalooyinka ilaa iyo xornimadii la qaatey oo ay dhalatay dawlad midaysan oo ay Somali leedahay iyada oo u xilka la wareegay kacaankii Milatariga ahaa ee uu gadhwadeenka ka ahaa Maxamed Siyaad Barre (AHUN), kacaankaa ka dib waxa kor u kacay ka qeyb galka dumarka arrimaha Bulshada, Siyaasada & shaqo galkaba kadib markii ay bilaabmeen ololayaashi akhriska & qoraalka ee lagu dardar galinayay in ay bulshadu Rag & Dumar wax bartaan oo heerka aqoon la,aanta la yareeyo. Sidoo kale waxa iyana jiray xeer la ansixiyey 1975 oo la odhan jirey Xeerka Qoyska kaasii oo sheegayey in ay Ragga & Dumarku siman yihiin, gafaf badani haku jiraane waxaan uga gonleeyahay in ay kor u qaaday ka qeyb galka dumarka ee arrimaha bulshada & siyaasadda. Waxa ay noqdeen saraakiil ciidan, duuliyayaal, dhakaatiir, Injineero, macalimiin IWM. Nasiibdaro se isbadelkaasi ma sii waarin oo dagaalo sokeeye ayaa bilaabmay oo bulshadii burbur baa ku yimi.\nKa dib dagaaladii haweenku waxay wajaheen xaalado adag. Ragii badankoodii waxay noqdeen wax dhinta, dhaawacma amaba ay haleeleen xanuunada dhimirku iyo in badan oo dhal oo dhaqaaq noqotay, sidaa darteed waxa ay noqotay in ay hooyooyinkii korka ku qaataan mas,uuliyadii reeraha haday noqoto dibad & gudaba iyaga ayaa Hooyo & Aaboba noqday.\nIyaga ayuu ku tiirsamay dhaqaalihi reerku waxaanay ku khasbanaadeen in ay qabtaan shaqooyinka ugu dhibka badan. Taasi waxay keentay isbadel xoogan oo ku yimaada bulshada waalidiintiina waxay ku dhiiradeen in ay ubadku (Lab & Dhedig) si isku mid ah dugsiyada loogu wada diro. 10 sannadood ee u danbeeyay heerka waxbarashada habluhu waxa ku kordhayay xawaare aad u sareeya.\nCaadooyinkaa soo jireenka ah ee aynu kor ku xusnay in ay sida dabaysha ina dhaafaan kollayba ma rajaynayno oo horumarku wakhti buu qaataa, in khalad la saxaana wakhti bay u baahan tahey.\nImika caqabadii u weynayd oo ahayd waxbarasho la,aan way ka baxeen haweenkii; oo ubadkii si isku mid ah amaba isku dhaw ayaa imika waxbarashada loogu wada diraa, balse dhibtu waxay ka taagan tahey markii waxbarashadii lasoo dhameeyo suuqii shaqada.\nAma wiil ha ahaado ama gabadh ha ahaatee qof walba hami & hiigsi buu leeyahay.\nMarka garaadka la kobciyo oo aqoon lagu guraya hab fakarka qofku wuu is badelayaa dabcan habluhu marka ay wax bartaan ee ay ilaa heer jaamacadeed gaadhaan waxa ay doonayaan in ay raggii wax la qeybsadaan oo ay wadankooda, bulshadooda, qoyskooda & nafahoodaba wax ku taraan.wali waxaa sii jira oo aynu dabada haysanaa dhaqankii qalafsanaa ee ay awowyaasheen ku dhaqmayeen oo haweenkii wax bartay fursada ay raggu ka helayaan suuqa shaqada ku lamida inay kahelaan wali maynaan gaadhin wallow ay isbadelo jiraan haddana heerkii loogu talo galey wali ma ay gaadhin ha noqoto dhanka Dawladda & dhanka Shicibkabee.\nTusaale waxa jira shirkado siyaasadooda shaqo ay ku jirto in aanay dumar shaqaaleysiin. Shirkada isgaadhsiinta ee Telesom waa shirkadaha ugu waaaweyn wadanka dhawr sanadood ka hor lagama soo helayn wax dumar ah oo ka hawl gala imika se shaqaale waynaheeda 3% ka mid ah hadaanay ka yaran ba ayaa ah haween ah inta kale waa rag. dadka ay u adeegaana rag & dumarba waa leeyihiin oo Rag kaliya uma adeegaan.\nHeerkaasay inaga taagan tahaye hadaba hablahan wax lasoo barayo halkee loogu talo galey?\nKOOTO UMA QALMEE KASKA RAGAA I BADAY\nWaxa aynu sheeganaynaa wadan dimuqraadiya in cid kooto loo xidhaana nadaamkan way kasoo hor jeedaa balse caqabadahaa soo jireenka ah iyo isbadelka wakhtiga aynu kor kusoo xusnay ee ay ka dhalatay caqabada aynu arkaynaa waxa ay keeneen in ay dumarkii dareemaan in ay wax tabayaan. Haa… waxbaa maqan, waxa maqan waxa hooyooyinka subixii dhaxanta kusoo jarmaadinaya ee cadceeda & dabaysha ay ugu duloobayaan. Baahidu iyada ayaa dadka riixda haddii ay is riixi waayaan.\nSi loo arko kartida haweenka oo loola qabsado in ay dumarku ka qayb qaadan karaan siyaasada wadanka oo wax ka badeli karaan geedi socodka hawlaha umadda waxa loo baahan yahey in ay marka hore meesha yimaadaan. Taasina ma suuroobayso sababtoo ah intii aynu caqabad soo sheegnay ayaa waliba waxa usii dheer in dadkeenu yihiin kuwo ku dhaqan hab qabaa,il ah. Taasi oo caqabad weyn ku noqotay haweenkii. Siyaasadeenu malaha mabaa,dii sida umadaha kale u adeegsadaan ee waxa jira is beelaysi iyo qabaa,il taasi oo keentay in ay oday dhaqameedku go,aanada u badan ku yeeshan loolanka siyaasadeed ee wadanka. Caqabad adagna ay ku tahay haweenka in ay ka qeyb galaan loolankaa waxa jira miisaan la saaro gabadha marka ay musharaxad noqoto amaba ay meel sare soo istaagto ee ay u baahato taageero.\nGABADHU MA DHALASHAA MISE WAA DHAXDIN?\nHaweenka Somaliland hadday isasoo sharaxaan dhibta u weyni waxay ka imanaysaa in ay ka dhaxeeye ku wax weydo oo reerkay ka dhalatay waxay leeyihiin reer kale ayey dadaalkeena ula tagaysaa kolaybee aynu ninka soo saarno, halka reerka ay u dhaxdayna ay odhanayaan reer hebel weeyaane maxaa inooga gidhiisha.\nWaxaa tusaale cad inoo noqonaya haweenkii isku soo sharaxy golayaasha Baarlamaanka & deegaanka doorashooyinkii kala danbeeyay.\nW/Q: Hibo Ciise Maxamed


“Wakhtiga adag iyo xilliyada fitnada waxaynu kaga bixi karnaa, inaan dadku Diinta Islaamka saluugin, balse ay xejistaa”… sheekh Dirir | SDWO.COM & SomalilandNews.net\nHargeysa- Sheekh Maxamed Sheekh Cumar Dirir ayaa shaaca ka qaaday Dadku inay diinta Ilaahay ku kalsoonaadaan, oo aanay ka leexin duufaanada iyo dareenada Shaydaanka, Maalka, Awlaada, waa sababaha lagu helo gargaarka Alle.\nKhudbadii Jimcaha maanta oo Sheekh Dirir kaha hadlayey asbaabaha lagu helo gargaarka Alle ayuu ku bilaabay: “Aduunyadu waa meel dadku way ku imtixaaman yihiin, dhibkaasina waxuu u badan yahay dadka Muslimka, dhibkaasi mid dabiici ah oo Ilaahay ku ridday wuu noqdaa, mid iyagu (muslimiintu) sabab u yihiin iyo mid cadowgoodu sabab u yahay, intaba, waxaynu uga baahan nahay Ilaahay inaan gargaar ka helo, si uu inooga saaro.\nSheekh Maxamed ayaa sheegay in gargaarka Ilaahay een u baahan nahay waxuu leeyahay sababo lagu helo, waxaanu yidhi,“Shareecada Ilaahay oo la hirgeliyo. Ilaahay markuu ummada abuuray kitaab ayuu soo raaciyey ay ku dhaqmaan, si dhibaatada uga baxaan. Kolay dadku shuruuc kale ayey adeegsadaan kala-haga, markaa inay sharciga Ilaahay qaataan oo ku dhaqmaan.”\nDiinta Ilaahay oo loo hiiliyo ayuu sheegay Sheekh Maxamed inay ka mid tahay sababaha lagu helo gargaarka Alle, waxaanu yidhi,\n“Ilaahay waxuu quraanka ku sheegay, “Hadaad u hiilisaan Ilaahay, wuu idiin hiilinayaa” u hiilinta Ilaahayna waa in hadyada weyn ee xagiisa ka timi Kitaabkiisa lagu dhaqmo.\nSheekh Maxamed ayaa sheegay in ku sugnaanshaha diinta Islaamka ka mid tahay sababaha nasriga Alle lagu helo, waxaanu yidhi,\n“Dadku inay diinta Ilaahay ku kalsoonaadaan, oo aanay ka leexin duufaanada iyo dareenada Shaydaanka, Maalka, Awlaada, waa sababaha lagu helo gargaarka Alle. Dadku inta ay aduunyada joogaan imtixaan ayaa la marinaya, inta imtixaanka gudubta ayaa amaantiisa iyo abaalmarintiisa helaya.\nSheekh Maxamed ayaa sheegay in sababaha lagu helo ggargaarka Alle ka mid tahay in dadku sharaf iyo cisiga ka raadiyaan diintooda, waxaanu yidhi,\n“Cisiga iyo sharafta ummada islaamku waxay ku heshay diintooda, waxa muhiim ah inay halkaa ka raadiyaan. Nabigu NNKH isagoo qofka muslimka ah la talinaya waxuu yidhi, “Ogow sharafta qofka muslimka inay ku jirto cibaadada habeenkii, cisigiisuna waxuu ku jiraa inuu dadka ka maarmo.” Hadii ummada islaamku dad shisheeye ah ku tiirsan yihiin cisi ma haystaan, ayuu inoo sheegaya Nebigu NNKH.\n“Cumar Binu Khadaab oo kormeeraya dhulkii muslimiintu xoraysay ee Shaam oo saxaabiga Abii Cubayda madax ka ahaa ayuu soo maray iliilad biyo socdaan, markaa ayuu intuu kabahii sudhay ushiisa oo degta saartay, hashiina hogaanka qabsaday cago-cadaan kaga talaabay.\nSaxaabigii Abi Cubayda ayaa yidhi, ‘Sidaa si ka fiican ayaan jeclaa inaad samaysid, adigoo Madaxweynahii Muslimiinta ah oo dhexmaraya dhulkii Gaalada aynu ka xoreynay ay ku arkaan, ilayn dad gaalo ah iyo kuwo Islaam ah way joogane! Cumar RC aad ayuu uga xumaady hadalkii saxaabiga.\nWaxuu yidhi ‘Ahay-aah, muu ahayn ninkii odhan lahaa hadlaka adiga, Abi Cubaydow ereygaaa? Markaa Cumar Binu Khadaab hadalkiisii dhaxalgalka noqday ayuu yidhi, “Waxaynu ahayn qoom dadka ugu dulisan, Ilaahay waxuu innagu ciseeyey diinta Islaamka, Mar kastoo cisiga aynu ka raadino meel aan islaamka ahayna, Ilaahay wuu inna dulaynayaa! Cisiga dhar la gashado, borotokoolaad iyo isgiijin laguma helo, ee diinta oo lagu dhaqmo ayaa lagu helaa.


M/Siilaanyo Oo Guul Ku Tilmaamay Safarkii Imaaraadka Iyo Mashaariicda Horumarineed Ee Uga Soo Suurtagalay | FooreNews\nHome Aragtida Dadweynaha M/Siilaanyo Oo Guul Ku Tilmaamay Safarkii Imaaraadka Iyo Mashaariicda Horumarineed Ee Uga Soo Suurtagalay\nM/Siilaanyo Oo Guul Ku Tilmaamay Safarkii Imaaraadka Iyo Mashaariicda Horumarineed Ee Uga Soo Suurtagalay\n“Waxaa Dhawaan Dalka Iman Doona Wufuud Mashaariicdaa Horumarined Hirgelin Doonta, waxaanan ku faraxsanahay sida qiimaha badan ee safarkaasi guusha qarankan ugu soo hooyay”….. Madaxweyne Axmed\nHargeysa (Foore)- Madaxweynaha Somaliland Md. Axmed Maxamed Maxamuud Siilaanyo iyo weftigii uu hogaaminayay ayaa dalka ku soo laabtay kadib safar 8 maalmood qaatay oo ay ku joogeen dalka Imaaraadka Carabta. Madaxweynaha iyo weftigii la socday markii ay soo cago dhigteen garoonta diyaaradaha ee Egal International Airport waxa si weyn ugu soo dhaweeyey Madaxweyne ku xigeenka Somaliland mudane Saylici, taliyeyaasha ciidamada kala duwan ee qaranka Somaliland, Wasiiro, Xildhibaanada labada Golle, Sulaadiin, Cuqaal, shacbi badan oo kale. Ugu Horayn Madaxwaynaha Somalilad ayaa safarkiisa ka warbixiyay waxaana uu sheegay in Mashriic muhuum Ah ay la soo galeen Dalalka Carabta kaas oo Ay dhawaan Laga hir galin Doono Somaliland.\nDhinaca kale waxa uu Madaxwaynahu Sheegay in Mashariicdaasi ka mid Yihiin Biyaha, laydhka, Wadooyinka kuwaas oo la horumarin Doono iyo sidii loo Xoojin Laha Cilaqaadka ka dhaxeeya labada wadan. “Dalkan waxaanu ka maqnayn Mudo hada laga joogo sideed Cisho Waxaanan Tagnay dalka Imaraadka Carabta Dubia Halkaas oo Aanu kulan Kulanay masuuliyiintii Dalkaasi kaas oo Aanu kawada hadalnay danaha Labada Dal ka dhaxeeya sida wax wada qabsiga ee inaga dhaxeeyay waxaana jirtay in Mashariic inaga dhaaysay ay Balan qadeen kuwaasna waanu ka soo wada hadalnay”. intaas waxa uu ku daray madaxwayne siilaanyo isaga oo hadalkiisa siiwata. “Waxaanu rajaynaynaa dadkaas arimihii ku shuqul lahaa ee xilalkooda hayay ama ay yimadeen ama ay iman doonaan Hargaysa oo ay hawlahaas sidii loo fulin lahaa ama loo kicin lahaa ay ka shaqayn Doonaan,waxaanu kulan layeelanay Sheekh Mansuur oo ah Wasiirka Madaxtooyada waxaanan kawada hadalnay cilaaqaadka labada dal iyo arrimaha inaga dhaxeeya.\nMashariicda ay lasoo galeen madaxwaynaha Somaliland waxa uu ku sifeeyay mid Muhiim u Ah wadanka Somaliland oo Guul Ay ka soo gadheen Safarkaas ay ugu baxeen dalka Carabta.\n“Mashuriicda Aanu ka soo wada hadalnay waxaanu ilaahay ka rajaynaynaa inuu nagu guuleeyo noqotona mid wayn oo dalkeena iyo dadkeena anfac,waxaanan leenahay dalka ayuu Anfac badan u yeelan Doonaan mashruucyadaas aynu soo galnay sifiicana waanu u aragnaa inaanu ugu soo guulaysanay safarkaas isaga ah.\nwasiirka arrimaha dibada somaliland Maxamed Bixii yoonis ayaa isna kasii waramay ujeedka Safarka uu hogaaminayay madaxwayne siilaanyo waxa uu daran yahay waxaana uu yidhi.\n“Safarkaas waxaanu u aragnaa inuu ahaa safar guul wayn Somaliland u soo dhaliyay sida madaxwaynahu sheegay waxaanu ka wada hadalnay arimo badan oo laxidhiidha xaga dhaqaalaha Horumarinta Nabad galiyada iyo Labada wadan ee walaalaha ahi siday uga wada shaqayn lahayeen Horumarka wadanka somaliland,mashriic badan oo markii hore laynoogu balan qaaday oo aynu dama Soconayna qayb ayaya ka ahayeen iyo Qaar cusub oo aanu hada kala soo hadalnay oo balaadhan. intaas waxa uu raaciyay.”waxaanu qabnaa in ay mashriicdaasi tahay mashariic dalka horumarinaysa oo ku lug leh biyaha,laydhka,iskuulo,jidad iyo cusbitaalo am qaxoontiga faraha badan ee soo cararay dalka yaman sidii wax loo tari lahaa,madaxdaas Abudabay ee aanu kulanka Layeelanay si Aad ah Ayay noo soo dhaweyeen,Balan waxa ay noogu qadeen in ay labada wadan wax wada qabsan Doonaan. Waxa uu cadeeyay wasiirku inuu aamisan yahay inuu shirkaasi guul ugu filnaa wadanka somaliland yahayna mid Wax Badan soo taray masuuliyiintii adeegyadaas fulin Lahaa ay dalka yimadeen qaarna ku soo fool leeyihiin.\nWasiirka Wasaarada Warfaafinta Somaliland ayaa Su’aalihii lawaydiin lahaa madaxwaynaha Somaliland Hor istaagay iyada oo xaalada dalkuna meel Aadag marayso Hadday noqoto Xaga Muddo kordhintii iyo Dagaalka Qaawan ee Puntland ku soo bilawday deegaanka Sool.\nPrevious PostDuulimaadka Fly Dubai Ee Hargeysa Iyo Muhiimadda Xidhiidhka Ganacsi Iyo Bulsheed Ee Bariga Afrika Iyo Khaliijka Next PostGuddoomiye Ciro Oo Guurtida Ugu Baaqay In Ay Fuliyaan Heshiiskii Xukuumadda Iyo Xisbiyada Dalka


18 May, 2019 in Wararka by BANA Mogdishu Office\nXalay waqtiga Suxuurta Magaalada Muqdisho, waxaa Xaafadda Saybiyaano lagu dilay Wiil watay Mooto Bajaajle, xilli uu waday haweenay fool ah oo Isbitaalka uu u waday.\nWiilka la dilay ayaa waxaa lagu magacaabi jiray Allaha u naxariistee Maxamad C/laahi Xasan, sida ehelkiisa ay sheegeen gabar daris la, ah oo foolanaysay ayaa soo kicisay si uu mootada uu ugu qaado, kadibna markii ay marayeen Ajabka Shidaalka Saybiyaano ku yaallo, waxaa meel kaga soo baxay askari oo ku riday xabad, sidaasina ay ugu dhacday Wiilkii, mootadiina waa ay gadoontay.\nEhelada Wiilka dhintay ayaa sheegay in maydka Marxuumka & Mootada oo bur bursan ay taallo Isbitaalka Madiina ee Magaalada Muqdisho.\nWaxa ay dalbadeen inay helaan cadaalad ku aadan dambiilihii gaystay falkaasi dilka ah in gacanta lagu soo dhigo si loo waafajiyo sharciga, islamarkaana cadaalad ay doonayaan.\nMarxuumka la dilay ayaa wuxuu ahaa wiil dhalinyaro ah oo ku shaqeysta xirfadda Mooto wadista, lama oga sababta ka dambeysa dilka loo gaystay wiilkaasi dhalinyarada ahaay.\nAskariga dilka gaystay ayaanan ku sugnayn goob Koontarool ah oo Ciidamada ay joogaan, balse waxaa la sheegay meel ku dhaw Ajabka Shidaalka Saybiyaano inuu ka soo baxay oo sidaasi xabad uu ugu riday Mootada, kadibna uu meesha ka cararay.\nMagaalada Muqdisho ayaa waxaa joogto ka ah dilalka loo geysanayo Dhalinyarada ku shaqeysata Mooto Bajaajta,iyadoo dhawaan sidaan oo kale askari ka tirsan Ciidanka Booliska uu Darawal Mooto Bajaaj ku dilay Isgoyska Tarabuunka,hayeeshee markii dambe laamaha amniga dowladda ayaa gacanta ku dhigay oo xabsiga dhigay.


Kenya oo safaaraddeeda dib uga fureysa Soomaaliya | KEYDMEDIA ONLINE\nKenya oo safaaraddeeda dib uga fureysa Soomaaliya\nDowladda Kenya ayaa shaaca ka qaadday in ay fureyso safaaraddeeda Soomaaliya ee magaalada Muqdisho\nNAIROBI, Kenya - Dowladda Kenya ayaa sheegtay in sida ugu dhaqsiyaha badan Safaaradeeda dib uga fureyso magaalada Muqdisho, iyadoo ku marti-qaadday Safiirka Soomaaliya ee Kenya inuu dib ugu soo laabto Nairobi, dibna u bilaabo shaqadiisa.\nWarkan oo goor dhaw kasoo baxay Wasaaradda Arrimaha dibadda ee Kenya ayaa lagu sheegay in ay muhiim tahay in la muujiyo xiriirka labada dal soo laabashadiisa, iyadoo labada safaaradoodba si dhaqso leh loo furi doono toddobaadyada soo aaddan.\nKenya ayaa warkan soo saartay kaddib markii horraantii toddobaadkan ay labada dowladood ku dhawaaqeen xiriirka labada dal in la hagaajiyay, waxaana uu ku soo beegmayaa xilli loo diyaar garoobayo doorashadii madaxtinimada dalka Soomaaliya iyo tii baarlamanka oo la filayo in dhawaan ay billaabato.\nKenya iyo Soomaaliya ayaa safaradahooda kala rartay, iyadoo dhowr jeer xiriirka labada dal uu xumaaday, waxaana intii uu joogay xafiiska madaxweyne Farmaajo uu noqday xiriirka labada dal mid aan wanaagsaneen.\nHalkan hoose ka akhriso warka kasoo baxay wasaaradda arro,aja dibadda Kenya:


Tuesday January 21, 2020 - 11:38:32 in Wararka by Liibaan Jeexoow\nWaxaa laga dayrinayaa xaaladda caafimaad ee mid kamida mas'uuliyiinta ugu sumcadda xun dowladda Sacuudiga islamarkaana ku lug leh dhaqan rogga ka socda dhulka Xarameynka ee Sacuudiga loo yaqaan.\nTurki Aala Sheekh oo ah madaxa Hay'adda Damashlaynta Sacuudiga horayna usoo noqday wasiir ayaa loola cararay isbitaal kuyaal qaaradda Yurub kadib markii uu lasoo gudboonaaday xanuun aan lagaran waxa uu yahay.\nQoraal uu soo bandhigay bartiisa Twitterka ka hor intii aan dibadda loo qaadin ayuu ku sheegay in uu xanuunsanayo wuxuuna taageerayaashiisa iyo shacabka Sacuudiga ka dalbaday duco.\nMid kamida gacan yarayaashiisa ayaa warbaahinta u sheegay in Turki Aala Sheekh uu ka xanuunsanayo madaxa islamarkaana uu kasoo baxay nabar aan lagaran kaas oo sababay in qanjirraha uu ka bararo sidoo kale wuxuu ka xanuunsanayaa bowdyaha.\nDhaqaatiirtiisa caafimaadka ayaa ka gaabsaday in ay faah faahin ka bixiyaan xaaladda uu ku suganyahay, Khaalid Maqrashi oo kamid ah saxafiyiinta Sacuudiga si aad ahna ugu dhow Turki Ala Sheekha ayaa qoraal kooban oo uu kusoo qoray Facebook wuxuu ku yiri "Turki Aala Sheekh wuxuu idiin qabaa baahidii ugu darneed oo ah in aad usoo duceysaan".\nNinkan xanuunsanaya ayaa mas'uul ka ah in kumanaan kun oo fanaaniin fusaqo gaala ah ay gudaha ugalaan dhulka Xarameynka islamarkaana ay fasaad ku dhax faafiyaan bulshada muslimka ah, hay'adda uu ninkan madaxda ka yahay ayaa dumarka Sacuudiga ku dhiirri gelisay in ay isqaawiyaan guryahana kasoo baxaan.


TogaHerer: FARIIN KU SOCOTA HOGAAMIYAHA XARAKADA AL-SHABAB WAXBA MA OGID EE AAN KU SIIYO TALO FIICAN\nFARIIN KU SOCOTA HOGAAMIYAHA XARAKADA AL-SHABAB WAXBA MA OGID EE AAN KU SIIYO TALO FIICAN\nAnigoo taageersan jawaabtii cuslayd ee uu cabdiraxmaan shotaly siiyay miskiinka yar ee ina godane. ayaan ana u raacinayaa laba midhoo tusaale ah bal inay ku duxdo murtidu.\nHorta ina godanoow waxaad tahay jaahil aan aqoon iyo cilmi lahayn\nWaxaad tahay nin aan garanayn waxa uu u dagaalamayo iyo diinta islaamku waxay ka qabto.\nWaxaad aaminsan tahay in ay banaan tahay in caruurta bam iyo waxyaabaha qarxa futada loogu xidho ka dibna la yidhaa is qarxiya janadaa tagaysaane.\nIna godane waxba ma ogid ee aan ku siiyo talo fiican , hadalka dhagayso\nLaba nin oo kaliya oo wata laba reer oo ay ka soo jeedaan ayaa kugu shaqaysanaya kuna isticmaalaya , waxaanad tahay miskiin aan waxba kala ogayn.\nDaahir aweys oo wata beeshiisa cayr - habargidir.\nXasan turki oo wata beeshiisa ogaadeen .\nWaa labadaa reer marka hore waxa la yidhaa alshabaab, waxaanay galeen itifaaqiyad iyo talo u gaara oo ah.\nWaxa ugu horayn la isla gartay in daahir aweys oo wata beeshiisa cayr laga caawiyo qabsashada xamar iyo nawaaxigeeda oo ay beesha ogaadeen ka caawindoonto.\nIn beesha ogaadeen ay gobolada jubooyinka oo ay ku xoogan tahay si buuxda u qaban doonto, ka dibna maamulka daahir aweys ee xamar laga dhisi doono la hooskeeni doono.\nWaxa taa markaa loogu badalayaa oo daahir aweys ugu badalayaa in beesha cayr oo isticmaalaysa mahagaca dawlada soomaliya ay caawiso jabhada onlf ee la dagaalanta ethoobiyaanka , sidaana lagu hantiyo dhulka ogaadeenku dago ee ethoobiya maamusho .\nDaahir aweys ma oga in dhulka ismaamulka ethoobiya ay ogaadeenku yihiin qaar manoratiya oo looga badan yahay marka loo eego umadaha kale ee daga .\nXasan turkina waxa ka maqan in beesha cayr aanay awood u lahayn inay riixdo quwada ethoobiyaanka ee dhidibada aasatay.\nWaxa kaloo ka maqan labad nin in umada soomalidu aanay niyad u qabin labadan nin iyo beelaha ay kasoo jeedaanba , maxaa yeelay waxay qabaan dhiig badan oo muslima.\nHadaba miskiin axmed godane waxba ma ogid gadheere waxaanad tahay nin la isticmaalayo .\nMiyaad aragtay axmed godonoow meel dad islaam sheeganayaa ay bisha ramadaan dad muslima qoorta ka jaraan .\nAxmad godonoow miyaad aragtay meel inta tuulo la soo galo saacad ka dib la yidhaa kitaabka ayaa lagu maamulayaa ka dibna dadka gacmaha la jaro. oola yidhaa nacnacbuu boobay iyo xabad muusa ayuu xaday ka dibna gacanta ayaa la jarayaa.\nSaw ma ogid xataa goynta gacantu in ay leedahay qadar ama miisaan la saaro waxa qofku xaday qiimha ay leeyihiin.\nAxmadoow miyaanad ka war qabin in gacan goynta iyo dilka ay ka horayso in umada diinta la baro , oo dhaqaale loo sameeyo , oo nabada la sugo.\nWaxaas oo dhan waa la garanayaa aweys iyo turkina way og yihiiin laakiin diin ma wadaan ee waxay wadaan qabiil la dagaalamaya qabiil kale.\nWaar miskiinbaad tahay ee waxba ma ogid ,waxaad dhex boodaysaa beelo kala aarsanaya.\nUgu danbayn waxaad ogaataa in hanjabaada aad madaxwaynaha somaliland mudane daahir riyaale aad u dirtay ay tahay mid daciiifa .\nmadaxwaynaha somaliland mudane daahir riyaale kaahin oo runtii aanan shakhsiyan jeclayn sababo badan aawadood ,\nHadana markay noqoto in alshayaadiin soo weerarto madaxwaynaha waxa igu qasaba inaan difaaco madaxwaynahayga, waana waajib saaran qofkasta oo somalilander ah.\nAnigoo axmed qoorgeesina waxaan u dhigayaa xabada shafkayga kuna dhici mayso madaxwaynahayga anaana difaacaya .\nTaasina waa mid aan ku leeyahay aqoonteed lahaw, raga badan ee emailka iisoo dira ee moodaya goolaaftanka siyaasada ee na dhex yaala inuu yahay mid nagu talax tagay , waxaan leeyahay candhuuftiina dib u liqa , midnimada somaliland waa muqadas, diinta islaamkuna anaga waa naga dhab , dadkana dhiigooda sidiina ma cabno.\nPosted by togaherer at 02:43


Beentii Sheekh Umul-dhurwaa oo meel gaari weysay iyo Video qeexaya labada Xayawaan ee uu isku khaldayo.\nWaa qoraal qiima badan oo ka hadlaya Waraabaha dadka lagu waalay inuusan ahayn ka Axaadiistu sheegeyso. Waraabaha Nacaska ah ee ay Kutubadu qoraan Ilka korana ma leh waxna ma cuno meelahaasuu lufluftaa sida uu u ciyana waa si masaakiinimo ah oo aad moodeysid neef adhi ah. Intaasoo dhan waxaad ka daawan kartaa 2 video ee qoraalka la socda.\nHaddaba si loogaga digo Fasahaadka ay wadaan Nimanka duubka soo xirtay ee u shaqeeya Quruumo kale Jeegaga bilaashka ka qaata Dowlada shisheeye waxaa habboon in diinta la barto.\nHaddaad la qadiyad iyo Madhab tahay Nimanka wareersan fadlan sheekh baan ka maqlay iyo cajalad baan dhegeystay iyo Sheekh hebelbaa yidhi Aakhiro kaa saari mayso wax hubso! Shiikhu ma Nebibaa! Aawaay Culumada Wareersan ee Quraanku ka hadlayo? aaway kuwa Axaadiistu ka hadlayso? FAdlan ha noqon CALL BOX wax lagu shubto ee samee Baxthi ama baaritaan ku saabsan waxyaabaha maanta dadka lagu wareeriyey Waxaad u tegi doontaa InshaAllaahu sida la yaabka leh ee ay Gaaladu madhabtan la yaabka leh ee Wahaabiyada ay u sameysay ka dib markii Khaliifadii Cusmaaniyada ay jebiyeen IBN SACUUD, IBN C/Wahaab oo INgriisku la daba taagnaa Hub iyo Lacag.\nWaxaa Naseexo iyo Taariikh kuugu filan filinka arrimahaan ka hadlaya ee la yiraahdo LAWRANCE OF ARABIA. Ama akhri Kutubtii ay ka qoreen Culumadii Islaamka ee joogtay Xilligii Masiibadani dhacaysay oo ku beegnayd Qarnigii 18-aad..250 sanadood horteed. Intaa haddii aad diiday bal akhri Kitaabada ay Qorteen Ina C/Wahaab(Aasaasihii Firqada Wahaabiyada) oo uu arrimahaas oo dhan kaga hadlayo , kuwaas oo kala ah Kitaabu Tawheed, Kashfu shubahaat ama kan ka hadlaya Taariikhdaas oo dhan ee la yiraahdo Ciwaanu Al-Majdi fii Taariikhu Najdi!!!!!!!!!\nNajdi waa meesha haatan loo yaqaan Riyaad waana meeshii uu Suubanahu(scw) habaaray ee uu yidhi Gees Sheydaan oo Fidno ummada halaagta ayaa ka soo bixi doonta........\nDhamaan Culumadii Islaamka ee Waqtigii Mohamed Ibn C/Wahaab joogtay waxay isku raaceen Fidnadii Suubanahu(scw) sheegay inuu ahaa Ina C/Wahaab oo ah aasaasihii Khawaarijta Casriga ee loo yaqaano Wahaabiyah!!!!!! Wuxuuna ku caan baxay Naaneysta ah "Sheekhu Najdi"...\nFana kacuudi Billaaaah!\nWaraabaha Culumada Islaamku sheegeen in la cuni karo Axaadiistuna sheegtay\nWaraabaha Khabiithka ah ee Micidiisa ku ugaarsada Bakhtigana Cuna ee Sheekh Umul- Dhurwaa Xalaaleeyey isaga oo Xaaraam ah. Bal si fiican u fiiri Waraabaha Sheekh Umul-dhurwaa Dadka u xalaaleeyey Qaabkiisa iyo sida uusaan marnaba ugu ekeyn kan Culumada Islmaaku isku raacday marka laga reebo Umuldhurwaa iyo Xulufadiisa ku caanka baxday ka beensheegidda iyo ka ganacsiga Diinta.\nFaadumo Samatar qidmiir@yahoo.co.uk


Maxay Tahay Sababta Uu Hrithik Roshan U soomo 23-ka Saacadood? - Jigjiga Online\nHomeWararka CaalamkaMaxay Tahay Sababta Uu Hrithik Roshan U soomo 23-ka Saacadood?\nNew Delhi (JO) – Jilaaga caanka ah ee shirkadda filimada Hindiya ee Bollywood-ka, Hrithik Roshan ayaa bogaggiisa baraha bulshada ku sheegay inuu si joogto ah u soomo 23 saacadood oo xiriir ah, xilligan oo lagu guda jiro xayiradda uu sababay cudurka coronavirus.\nRoshan ayaa sababta uu arrintaas adag u sameynayo ku sheegay si uu u ilaaliyo caafimaadkiisa iyo fayo qabka jirkiisa, maadaama uusan jirin wax dhaqdhaqaaq ah oo la oggol yahay in bannaanka loogu baxo.\nMaanta oo Jimce ah ayuu atoorahan bartiisa Instagram-ka iyo bogga uu ku leeyahay Facebook soo dhigay sawirro iyo qoraal isla socda oo uu ku faahfaahinayo sida uu xaaladdiisa u maareeyo.\n“23 saacadood oo soon ah. #Caafimaad ku noolaasho #adkeysi #edabtu waxay lamid tahay xornimo,” ayuu kusoo qoray sawirkiisa.\nSawirka waxaa lagu arkayaa Hrithik oo kaamirada u iljabinaya.\nWuxuu u muuqdaa in timaha madixiisa iyo garkiisa ay kusii badanayaan, maadaama aan lasoo bixi karin inta lagu jiro xayiraadda.\nHrithik oo kaliya ma aha balse jilayaasha kale ee Hindiya, sida Akshay Kumar, Aamir Khan, Saif Ali Khan iyo xitaa filim sameeyaha lagu magacaabo Karan Johar ayaa sawirradooda soo dhigay baraha bulshada iyagoo laga dareemayo inuu si weyn u saameeyay amarka xayiradda.\nTaageerayaasha Hrithik ayaa mar kale aad ula dhacay sida uu muuqaalkiisa wali u wanaagsan yahay.\nHrithik wuxuu xayiraadda kula jiraa labadiisa wiil ee kala ah Hrehaan iyo Hridaan iyo sidoo kale xaaskiisii hore Sussanne Khan.\nWuxuu dhawaan ka qeyb qaatay gurmadka dhaqaalaha loogu aruurinayo howlaha caafimaadka iyo badqabka ee ay wadaan shaqaalaha caafimaadka ee safka hore uga jira la dagaallanka cudurka Covid-19, gaar ahaan ciidamada booliska ee magaalada Mumbai.\nFilim soo saaraha reer Hindiya Rakesh Roshan ayaa si faah-faahsan uga sheekeeyay dhacdo ku saabsan maalintii uu wiilkiisa Hrithik qol isku soo xiray, isagoo oynaya, ka dib markii uu soo baxay filimkiisii ugu horreeyay ee Kaho Naa… Pyaar Hai.\nWuxuu Roshan yiri: “Waan xasuustaa dhacdadan, waxay ahayd saddex ama afar bilood ka dib markii uu soo baxay filimka. Hrithik qolkiisa ayuu ku dhex oynayay. Wuxuu dhahayay, ‘aniga arrintan ma xamili karo. Ma shaqeyn karo, ma aadi karo studio-ga. Waxaa jira basas gabdho iyo wiilal ka buuxaan oo doonaya inay ila kulmaan. Ma heli doono fursad aan wax ku barto, ama wax ku jilo, ama aan diiradda ku saaro shaqadeyda. Qof walba wuxuu doonayaa inuu ila kulmo.’ markaas ka dib ayaan aniga ku dhahay, ‘kasoo qaad in xaaladdan aysan waligeed ku qabsanin, maxaa dhici lahaa markaas? Waa inaad u qaabishaa sidii barako laguugu talagalay, isku day inaad la qabsatid, shaqadaadana wado, ha u qaadanin dhibaato,’ wuuna i fahmay”.\nDonald Trump: “Tallaal la helyaa iyo la waayaaba xayiraadda iyo bandowga waan qaadayaa’